qundao/data-zh-poetry huggingface dataset:
答衍师见赠
作者：高启
朝代：明

衍师本儒生，眉骨甚疏峭。轩然出人群，快若击霜鹞。早尝垂长绅，挟册诵周邵。欲陈兴坏端，往应乞言诏。乾纲会中颓，四海起攘剽。仰头望天扃，氛祲匿羲曜。蕃邦日寻兵，纁玉罢朝頫。木颠岂绳维，长往遂沦耀。披缁别家人，欲挽首屡掉。超哉休远徒，高躅愿追绍。初来北城刹，驻锡问宗要。相逢共宵哦，篝火树间照。篇成出叩钵，锋疾惊楚僄。我或劝之冠，不答但长笑。留连忽中离，名山赴佳召。颇知此行乐，夙志酬历眺。吴峰戴襆登，楚水投文吊。江秋雨鸣濑，海曙霞发峤。灵奇务穷搜，不惮蹑遐徼。东归始安禅，幽谷斩蓬藋。坐敷云中衾，薜屋一涧缭。前年逐戎旃，野出事田獠。是时阴飙作，山黑卷狂烧。不畏猛虎过，车宿傍枫庙。闻师隔烟岭，无寐听猿叫。晨兴雪满壑，衣湿寒木燎。空林断樵踪，兀兀见来轿。相邀至岩扉，山竹穿叫条。深房煮山药，干叶焰风铫。顿释行旅颜，瓢绿欣饮釂。促还不能淹，喧寂叹殊调。迩来竟何成，三十匪年少。恨无关弧力，结束从嫖姚。闲坊借书披，危坐似持钓。行忧釜见夺，谒恐冠遭溺。逢人戒谈时，涩缩刀在鞘。军鼙五月急，市闭无贱粜。壮气渐欲磨，妻孥困缠绕。堂筵宾履疏，暑夕行熠耀。师来赠长句，有誉无鄙诮。组章眩芬涘，金奏聆要眇。据梧起豪诵，心疢浑可疗。回顾平生吟，真咽蚯蚓窍。上天宰玄化，乱治方叵料。性命如穷鳞，倘或脱罾蘖。卜居计已决，不待龟灼燋。过湖就稻蟹，静处容不肖。安能效群女，倚恃斗妍妙。泳风或鸣桡，耕月还荷。师当重见寻，东皋一舒啸。
答衍师见赠
作者：高启
朝代：明
体裁：古风

衍师本儒生，眉骨甚疏峭。轩然出人群，快若击霜鹞。早尝垂长绅，挟册诵周邵。欲陈兴坏端，往应乞言诏。乾纲会中颓，四海起攘剽。仰头望天扃，氛祲匿羲曜。藩邦日寻兵，纁玉罢朝頫。木颠岂绳维，长往遂沦耀。披缁别家人，欲挽首屡掉。超哉休远徒，高躅愿追绍。初来北城刹，驻锡问宗要。相逢共宵哦，篝火树间照。篇成出叩钵，锋疾惊楚僄。我或劝之冠，不答但长笑。留连忽中离，名山赴佳召。颇知此行乐，夙志酬历眺。吴峰戴襆登，楚水投文吊。江秋雨鸣濑，海曙霞发峤。灵奇务穷蒐，不惮蹑遐徼。东归始安禅，幽谷斩蓬藋。坐敷云中衾，薜屋一涧缭。前年逐戎旃，野出事田獠。是时阴飙作，山黑捲狂烧。不畏猛虎过，车宿傍枫庙。闻师隔烟岭，无寐听猿叫。晨兴雪满壑，衣湿寒未燎。空林断樵踪，兀兀见来轿。相邀至岩扉，杉木穿䆗窱。深房煮山药，乾叶燄风铫。顿释行旅颜，瓢绿欣饮釂。促还不能淹，喧寂叹殊调。迩来竟何成，三十匪年少。恨无关弧力，结束从嫖姚。閒坊借书披，危坐似持钓。行忧釜见夺，谒恐冠遭溺。逢人戒谈时，涩缩刀在鞘。军鼙五月急，市粟无钱粜。壮气渐欲磨，妻孥困缠绕。堂筵宾履疏，暑夕行熠耀。师来赠长句，有誉无鄙诮。组章眩芬敷，金奏聆要眇。据梧起豪诵，心疢浑可疗。回顾平生吟，真咽蚯蚓窍。上天宰玄化，乱治方叵料。性命如穷鳞，傥获脱罾�。卜居计已决，不待龟灼燋。过湖就稻蟹，静处容不肖。安能效群女，倚市斗妍妙。泳风或鸣桡，耕月还荷蓧。师当重见寻，东皋一舒啸。
答陈校书客怀
作者：高启
朝代：明

同患君尤甚，时难觉意真。愁边长夜酒，梦里少年春。游远荒家业，交疏困路尘。一杯歌短调，谁听不沾巾。
答陈校书客怀
作者：高启
朝代：明
体裁：五言律诗

同患君尤甚，时难觉意真。愁边长夜雨，梦里少年春。游远荒家业，交疏困露尘。一杯歌短调，谁听不沾巾。
答韩长司用韵见赠并柬滕用衡
作者：高启
朝代：明
体裁：七言律诗

昔年载橐侍明堂，每见论边近御床。入幕乍参飞骑将，还家新卜卧龙冈。秦山暮隔关云远，吴树秋涵海日光。共语东西宦游事，里中今喜有南阳。
答高廉同饮后见寄
作者：高启
朝代：明

竹林清暑宴，客散独归时。愁寄欢余别，醒惭醉后诗。蝉催斜景急，鸟度广川迟。何事闻钟处，劳君尚远思。
箜篌引
作者：高启
朝代：明
体裁：乐府曲辞

浊流赴海东若倾，津卒刺船朝不行。公乎提壶径欲渡，大声呼公公不顾。饥鲸馋蛟肆啖吞，竟以深渊作高坟。贪生恶死谁不有，公独不然果狂叟。二十五弦弹且歌，公今渡河将奈何，公今渡河将奈何。
管夫人墨竹
作者：高启
朝代：明
体裁：七言绝句

晨开妆镜有青鸾，写得当年舞影看。零落綵云何处梦，鸥波亭上正春寒。
簟
作者：高启
朝代：明
体裁：五言律诗

蛮藤巧织成，乍展觉凉生。纹蹙寒波细，光摇夜月明。坐令葵扇弃，眠称石床平。须信南轩下，炎天梦亦清。
红叶
作者：高启
朝代：明

霜染满林红，萧疎夕照中。
曾供写秋怨，流出上阳宫。
红叶
作者：高启
朝代：明

霜染满林红，萧疏夕照中。曾供写秋怨，流出上阳宫。
红叶
作者：高启
朝代：明
体裁：五言绝句

霜染满林红，萧疏夕照中。曾供写秋怨，流出未央宫。
红梅
作者：高启
朝代：明
体裁：七言绝句

春晕冰绡倚竹低，罗浮却似武陵溪。诗人从此来相觅，雪满空山不复迷。
约王孝廉看梅
作者：高启
朝代：明
体裁：古风

君莫忆东阁吟我，莫忆西湖见两地。年来信不通尘埃，正满春风面不知。山中三日雪掩扃，修竹斜倚愁娉婷。读书屋空满梁月，梦断冷落留馀馨。相寻定有迎船鹤，烟雾笼寒缟衣薄。一樽好共煖花魂，明日关山笛中落。
约诸君游范园看杏花
作者：高启
朝代：明

去年春色近清明，万匝烟花夹晓城。西苑相逢车马问，何人不是踏春行。今年人迷去年道，风雨不来花自扫。僧寺庭空半紫苔，侯家宅废皆青草。纵然无主一株存，憔悴尘沙不可论。野外日斜啼鸟散，消愁无处却消魂。魏公园林芳坞下，闻有柔枝正堪把。休言乱后少花看，得到花前人亦寡。明日寻君君莫违，共随游蝶弄晴晖。闭门梦断江南晚，忍见迢迢春自归。
约诸君看范园杏花不果后偶独游而杏已尽落惟桃数树盛开感而有赋因寄诸君
作者：高启
朝代：明
体裁：古风

久欲与君往，那期成独来。参差二月暮，过却杏花开。杏花虽好今无在，只有桃花笑相待。杏白桃红何浅深，春还不负看花心。看花心，君更剧，胡为不来空叹息。世间万事尽如花，著意相寻应不得。
练圻老人农隐
作者：高启
朝代：明

我生不愿六国印，但愿耕种二顷田。田中读书慕尧舜，坐待四海升平年。却愁为农亦良苦，近岁征役相烦煎。养蚕唯堪了官税，卖犊未足输米钱。虬须县吏叩门户，邻犬夜吠频惊眠。雨中投泥东凿堑，冰上渡水西防边。几家逃亡闭白屋，荒村古木空寒烟。君独胡为有此乐，无乃地迩秦溪仙。门前流水野桥断，不过车马唯通船。秧风初凉近芒种，戴胜晓鸣桑头颠。短衣行陇自课作，儿子馌后妻耘前。白头虽复劳四体，若比我辈宁非贤。旅游三十不称意，年登未具粥与灊。便投笔砚把耒耜，从子共赋《豳风》篇。
练圻老人农隐
作者：高启
朝代：明
体裁：古风

我生不愿六国印，但愿耕种二顷田。田中读书慕尧舜，坐待四海升平年。却愁为农亦良苦，近岁征役相熬煎。养蚕唯堪了官税，卖犊未足输米钱。虬须县吏叩门户，邻犬夜吠频惊眠。雨中投泥东凿堑，冰上渡水西防边。几家逃亡闭白屋，荒村古木空寒烟。君独胡为有此乐，无乃地迩秦溪仙。门前流水野桥断，不过车马唯通舡。秧风初凉近芒种，戴胜晓鸣桑头颠。短衣行陇自课作，儿子馌后妻耘前。白头虽复劳四体，若比我辈宁非贤。旅游三十不称意，年登未具粥与饘。便投笔砚把耒耜，从子共赋《豳风》篇。
练渎
作者：高启
朝代：明
体裁：古风

吴越水为国，行师利舟战。夫差开此河，艅艎试亲练。十万凌潮儿，材比佽飞健。鼓棹激风涛，扬舲逐雷电。当时意气盈，谓已无勾践。鸥避去沙洲，龙愁闭渊殿。恃强非伯图，倏忽市朝变。台上失娇姿，泉间掩惭面。至今西山月，恨浸秋一片。犹有网鱼人，时时得沉箭。
练渎
作者：高启
朝代：明

吴越水为国，行师利舟战。夫差开此河，艅艎试亲练。十万凌潮儿，材比佽飞健。鼓棹激风涛，扬舲逐雷电。当时意气盛，谓已无句践。鸥避去沙洲，龙愁闭渊殿。恃强非伯图，倏忽市朝变。台上失娇姿，泉间掩惭面。至今西山月，恨浸秋一片。犹有网鱼人，时时得沉箭。
织女庙
作者：高启
朝代：明
体裁：七言绝句

农祭频来水庙扉，银河东望失星辉。天孙秋夜应相忆，一去人间竟不归。
结客少年场行
作者：高启
朝代：明
体裁：乐府曲辞

结客须结游侠儿，借身报仇心不疑。千金买得利匕首，摩挲誓许酬相知。白马缦胡缨，行行人尽止。朝游洛北门，暮醉秦东市。感君在一言，不惜为君死。朱家曾脱季将军，田光终酬燕太子。君不见魏其盛时客满门，自言一一俱衔恩。魏其既罢谁复见，养士堂中尘网遍。始知结客难，徒言意气倾南山。食君之禄有弗报，何况区区杯酒间。结客不必皆荐绅，缓急叩门谁可亲。屠沽往往有奇士，慎勿相轻闾里人。
绿水园宴集
作者：高启
朝代：明
体裁：古风

平居寡良会，艰哉况兹时。幸逢金闺英，中筵接光仪。名园过修禊，景丽春阳熙。绿芷荣曲沼，朱华敷广墀。情宣寄高文，忧襟为之披。觞来不敢诉，虑此朋欢亏。何以淹返旆，颓光愿迟迟。
罗敷行
作者：高启
朝代：明

陌上三月时，柔桑多绿枝。携筐行采叶，日暮畏蚕饥。君来驻车马，相逢在桑下。谩说同心言，不是知音者。君贵多辉光，妾贱无红妆。自信田间妇，难从天上郎。长安画楼宇，无限如花女。使君当早归，莫共罗敷语。
羁旅行
作者：高启
朝代：明
体裁：乐府曲辞

马头北风吹地白，手冷时惊堕鞭策。只堠欲来双堠过，客程不尽关山多。狐狸纵横古城坏，旗折官亭无酒卖。土风处处殊故园，乡音只闻僮仆言。天涯岁晚无相识，囊金已空归不得。暝投人家自炊黍，土屋青灯雁啼雨。此时暂解羁旅忧，梦与家人夜深语。人生出门即苦辛，何况长为万里身。远游纵得功名好，不如贫贱乡中老。
美人图
作者：高启
朝代：明

秋千庭院闭青春，背立谁曾见得真。莫道不言思忆事，欲言还说与何人。
美人图
作者：高启
朝代：明
体裁：七言绝句

鞦韆庭院闭青春，背立谁曾见得真。莫道不言思忆事，欲言还说与何人。
美人扑蝶图
作者：高启
朝代：明
体裁：古风

花枝扬扬蝶宛宛，风多力薄飞难远。美人一见空伤情，舞衣春来绣不成。乍过帘前寻不见，却入深丛避莺燕。一双扑得和落花，金粉香痕满罗扇。笑看独向园中归，东家西家休乱飞。
美人摘阮图歌
作者：高启
朝代：明
体裁：古风

圆槽象月修寒玉，暗贮宫商满空腹。美人和恨抱秋风，偷写琴中舞鸾曲。倾鬟低黛几娉婷，梦约湘娥倚竹听。滴尽冰盘老蛟泪，阿咸帐底醉初醒。梧桐落翠萎兰紫，仙涧流云含玉子。甲屏难障夜深寒，恐踏惊鸿忽飞起。不识人间出塞声，瑶台别有断肠情。调终人去哀弦歇，桂树乌啼满山月。
美人磨镜词
作者：高启
朝代：明
体裁：乐府曲辞

匣中旧镜龙蟠背，昏尽如同月逢晦。寻得街头负局翁，粉铅和汞拭青铜。须臾莹彻无纤翳，试整朝来暗梳髻。光明还在只如新，悔向尘埃久相弃。明日照侬自画眉，不须问郎宜不宜。
美女篇
作者：高启
朝代：明
体裁：乐府曲辞

美女婉清扬，白晰纤且长。艳色照上国，不殊古姬姜。巧笑发令姿，芳词吐柔肠。耀首有何物，黄金作钗梁。珥悬磥砢珠，袆带藿蒳香。新服制罗纨，光辉丽青阳。上袂绣蛱蝶，下裙织鸳鸯。姗姗步春风，乍见惊欲翔。虽有楚大夫，善赋焉能详。岂徒骋妍媚，况乃持贞良。家居辟高门，宛在城中央。过者共倾慕，日晏停上襄。借问谁氏子，无非金与张。蹇修岂不勤，通辞重圭璋。中怀非所托，雁币徒相将。永宵叹迟回，起倚东西厢。君子苟未得，年徂谅何伤。
羽林郎
作者：高启
朝代：明
体裁：乐府曲辞

十五能挽弓，入卫葡萄宫。武皇深假借，父有没边功。秃衿绣襦短，马逸双衔断。才出斗鸡坊，还过射熊馆。笑掷朱提银，娼楼烂醉春。归时冲市过，辟易九衢人。横行自无避，司隶休相忌。明日浚稽山，为君遮铁骑。
耕
作者：高启
朝代：明
体裁：五言律诗

春郊起东作，耒耜出柴荆。柳下乌犍健，桑间布谷鸣。家人供远饷，刺史劝深耕。已卜丰年候，朝来好雨晴。
耕
作者：高启
朝代：明
体裁：五言律诗

江皋闻布谷，荷耜出柴门。春暖乌犍快，朝晴绿树繁。深耕行别陇，待馌望前村。自得庞公计，遗安与子孙。
背面美人图
作者：高启
朝代：明
体裁：七言绝句

欲呼回首不知名，背立东风几许情。莫道画师元不见，倾城虽见画难成。
自天界寺移寓钟山里
作者：高启
朝代：明
体裁：五言律诗

移寓钟山里，开轩见翠微。寺僧违乍远，邻父识犹稀。爱读明开牖，防偷固设扉。谁言新舍好，毕竟未如归。
至吴松江
作者：高启
朝代：明
体裁：古风

江净涵素空，高帆漾天风。澄波三百里，归兴与无穷。心期弄云月，迢递辞金阙。晚色海霞销，秋芳渚莲歇。久别钓鱼矶，今朝始拂衣。忘机旧鸥鸟，相见莫惊飞。
至日夜坐客馆
作者：高启
朝代：明
体裁：五言律诗

久客渐忘家，今宵忽感嗟。旅踪犹泊梗，阳气又吹葭。巷屋门封雪，乡关路绕沙。闺中想逢节，也解忆京华。
至莲村
作者：高启
朝代：明
体裁：古风

昔爱兹里幽，誓将搆蓬庐。孰云堕世网，重到十载馀。丧乱喜独完，烟火霭旧墟。柴门在深巷，落日榆柳疏。邻翁念契阔，携筐馈双鱼。苦问客何事，颜色与昔殊。焉知涉艰难，多戚长少娱。贫贱非所耻，中情在閒居。愿翁勿相诮，终当遂吾初。
舞剑联句
作者：高启
朝代：明
体裁：古风

晚陌息鸣镳，秋城起严柝。登堂欣有会，顾座叹无乐。豪宾奉觞寿，壮士掉箾作。韵生飙拂镡，文缀星辉锷。拭土色才动，映火光转烁。寒泻走涧泉，明悬溜檐泽。徒誇刀莹膏，漫诧匕淬药。腥疑人血乾，威摄鬼踪铄。雄闻庄子说，醉想王郎斫。联翩倏鸿鶱，奋迅仍雀跃。来如龙出渊，去若蛇赴壑。疾惊雷破山，怒讶风捲漠。初驰帆纵张，忽注弩弛彍。阴阳变开阖，潮汐随进却。高步赴节同，奇形分状各。斜回象翼蔽，曲踊肖拿攫。歘惊西方帝，凛怖东海若。屋翻影纷纶，地殷势挥霍。乱思突骑奔，低见饥隼掠。旁分万矢断，前拉千枪拓。出堪却齐坛，立可当蜀阁。泽闻蛇妪啼，路遇猿翁搏。斩关豁然判，击柱铿尔著。陆疑涛涌床，宵骇虹闯幕。警栖已翻翻，坠槁俄索索。颠旭曾悟书，侠轲记争博。目花匪酒湎，肤粟似裘薄。忠义气尽张，奸邪胆俱落。不从玉玦计，欲定铜台约。未数大娘强，终胜处女弱。季路袖手钦，裴旻汗颜怍。疾视谁敢当，不成我惭学。勇夫怒生瘿，恐仆战成疟。功收刺虎奇，志感闻鸡恶。暂停月徘徊，既罢天寂寞。崆峒讵必倚，氛祲行可廓。馘妖正思今，断佞犹慕昨。会合固有期，死生良欲托。宁忧武库灾，但俟凶门凿。慷慨忽悲歌，淋漓且酣酌。
舟中早行
作者：高启
朝代：明

隆隆津鼓动，江火留余闪。人家未起耕，近水寒扉掩。船开凫鸭散，树吐烟霏敛。东郭去方遥，青山见孤点。
舟中早行
作者：高启
朝代：明
体裁：古风

隆隆津鼓动，江火留馀闪。人家未起耕，近水寒扉掩。船开凫鸭散，树吐烟霏敛。东郭去方遥，青山见孤点。
舟中闻歌
作者：高启
朝代：明
体裁：七言绝句

水栅孤灯照客舟，江南谁解唱《甘州》。寻常醉赏尊前曲，何事今朝听得愁。
舟中闻歌
作者：高启
朝代：明

水栅孤灯照客舟，江南谁解唱《甘州》。寻常醉赏尊前曲，何似今朝听得愁。
舟归江上过斜塘
作者：高启
朝代：明

漫漫村塘水没沙，清明初过已无花。春寒欲雨归心急，懒住扁舟问酒家。
舟归江上过斜塘
作者：高启
朝代：明
体裁：七言绝句

漫漫村塘水没沙，清明初过已无花。春寒欲雨归心急，懒驻扁舟问酒家。
舟归雨中
作者：高启
朝代：明
体裁：古风

猿鸣楚雨急，江岸孤舟次。前山到非远，已见烟中寺。寒景暮苍然，归人独愁思。
舟次丹阳驿
作者：高启
朝代：明
体裁：七言绝句

沽酒来寻水驿门，邻船灯火语黄昏。今朝始觉离乡远，身在丹阳郭外村。
舟行晚过张林
作者：高启
朝代：明

望山几欲去寻幽，此日虽来不暇游。一棹黄昏过山下，疏灯络纬满林秋。
艳曲·其一
作者：高启
朝代：明
体裁：乐府曲辞

日莫淇水上，折花行见欢。鸳鸯苏合弹，騕袅镂衢鞍。
艳曲·其二
作者：高启
朝代：明
体裁：乐府曲辞

当时赠芍药，今日叹蘼芜。少年不相顾，唯爱执金吾。
节妇吟
作者：高启
朝代：明

城头黑云如坏屋，车走争门折千轴。姚家新妇亦东逃，舅姑惊惶儿女嗥。自知数口难俱免，欲渡前溪舟尚远。嘱夫弃妾当奉亲，独赴清流不爱身。此日谁能问南史，如妇曾书几人死？
芥舟诗
作者：高启
朝代：明
体裁：古风

估客海上誇乘风，大艑远戛龙鱼宫。帆如乘云落天外，不假羽翼行虚空。惊涛拍山撼难动，安卧每到扶桑红。回头却笑垂钓子，断沟老葑留孤篷。乌知达人解物表，坐视大块舟航同。风轮昼夜不停转，元气下载浮鸿濛。泰山亦与一尘等，何以巨细论雌雄。君今斋居那苦小，自比置芥坳堂中。将身便欲入无间，险语乍出惊愚蒙。我闻悬珠纳万象，此事尚觉劳神功。万千毫发尽非有，幻相欲别谁能穷。君行莫鼓万里舵，天游闭户随西东。何须更待积水厚，区区往问南华翁。
芦花帘
作者：高启
朝代：明
体裁：七言律诗

菼茸织出纬萧机，未许虾须独衒奇。寒雪照庭晴不捲，白云当户昼长垂。恍疑柳絮风穿早，不管梨花月到迟。自是楚江秋一片，移来不使白鸥知。
芭蕉
作者：高启
朝代：明
体裁：五言绝句

静掩绿阴行，閒听雨声卧。还有感秋诗，窗前书叶破。
芭蕉美人图
作者：高启
朝代：明
体裁：五言绝句

琴罢咏春朝，馀酲吸露销。诗成无落叶，聊为写芭蕉。
芳树
作者：高启
朝代：明
体裁：乐府曲辞

葳蕤映华闼，窈窕临清沼。风姿巧弄春，露气微含晓。垂条拂过骑，翳叶留归鸟。忽忆共攀人，徘徊行独绕。
芹
作者：高启
朝代：明

饭煮忆青泥，羹炊思碧涧。无路献君门，对案增三叹。
苏李泣别图
作者：高启
朝代：明
体裁：七言绝句

丁零海上节毛稀，几望南鸿近塞飞。泣尽白头相别泪，少卿留北子卿归。
苏李泣别图
作者：高启
朝代：明

丁零海上节毛稀，几望南鸿近塞飞。泣尽白头相别泪，少卿留虏子卿归。
苦哉远征人
作者：高启
朝代：明
体裁：乐府曲辞

悠悠荷戈子，谪发事远征。远征无穷期，千里万里程。瞻斗知乡远，览物悟岁更。霜露铄肌肤，弊铠虮虱生。况兹三边虏，骄黠未易平。闻笳已心摧，赴刃仍骨惊。军兴有严诛，贱命顾自轻。区区在行间，敢望竹帛名。奈何久不还，主将功未成。谁怜城南室，思妇感鹊声。
苦寒书江上主人壁间
作者：高启
朝代：明
体裁：古风

惨节欲尽郊原空，北风五日吹沙蓬。客子东游骨肉远，主人赖有江边翁。青灯白酒同倾泻，醉拥布衾茅屋下。中宵不敢愁苦寒，犹有穷年远行者。
范文正公祠
作者：高启
朝代：明
体裁：七言律诗

开阁陈书对御筵，共言天子得时贤。才陪上相趋廷内，遽抚豪羌出塞边。松柏自依先陇庙，稻禾犹满义庄田。古来直道难终合，何必深叹庆历年。
茅山陈道士卧云所
作者：高启
朝代：明
体裁：古风

不逐云渡海，宁随云出山。但邀云共宿，日夕三峰间。絪缊枕席润，晻霭房栊閒。听松阁前风满耳，吹尽白云应睡起。
茆翁画双竹
作者：高启
朝代：明
体裁：七言绝句

不学筼筜满谷栽，两竿斜拂楚烟开。应缘茆叟吹横玉，唤得双飞碧凤来。
茶轩
作者：高启
朝代：明

摘芳试新泉，手涤林下器。一榻鬓丝傍，轻烟散遥吹。不用醒吟魂，幽人自无睡。
荅宋南宫见寄
作者：高启
朝代：明
体裁：古风

栖寓岂高遁，偶家南渚滨。虽欣远物累，终悲寡交亲。拿舟近入郭，言欲访故人。叩门子不在，思怀竟难伸。归来掩蓬庐，幽卧属始春。风暄柳意动，雪霁禽声新。孤游盼芳物，尊酌孰与陈。念昔文翰场，弱踪继清尘。鸣弦东阁夜，飞盖西园晨。兹欢与年徂，憔悴两未振。朝蒙枉琼藻，慰我伫慕勤。深情寄妍词，不殊握中珍。居屯在守志，养素岂辞贫。裁章以少答，此道愿无沦。
荅宗人廉夜饮王氏池亭见怀
作者：高启
朝代：明
体裁：五言律诗

遥闻池上酌，凉夜失炎天。酒碧倾当竹，衣香坐近莲。沿波人弄月，翻树鸟鸣烟。座上谁相忆，惟应是惠连。
荅王仲廉
作者：高启
朝代：明
体裁：七言绝句

我游山寺未能回，君卧园庐不肯来。惆怅款冬花树下，一樽今日共谁开。
荅陈则见寄
作者：高启
朝代：明
体裁：五言律诗

何由慰远思，独咏寄来诗。行路方难日，清秋欲尽时。江多惊雁火，树少宿乌枝。早晚如相见，应怜有鬓丝。
荅陈山人
作者：高启
朝代：明
体裁：五言绝句

卖畚君当返，修琴君已归。无为嫌寂寞，世事意多违。
荅陈校理寻花已落之作
作者：高启
朝代：明
体裁：七言绝句

君来春去不相期，空有新愁绕旧枝。总得花看能几日，最难留惜是芳时。
荅高廉同饮后见寄
作者：高启
朝代：明
体裁：五言律诗

竹林清暑宴，客散独归时。愁寄欢馀别，醒惭醉后诗。蝉催斜景急，鸟度广川迟。何事闻钟处，劳君尚远思。
荆门壮士歌
作者：高启
朝代：明
体裁：乐府曲辞

水汹汹，冰差差，荆门叶黄杪秋时。上有腾攫之猿猱，下有馋嚼之蛟螭。悲哉此路难，孰敢径渡之。三抚髀，壮士起，剑风骚劳发上指。仰天长歌不见星，哀鸿夕叫云冥冥。
草书歌赠张宣
作者：高启
朝代：明
体裁：古风

昔闻汝祖东吴精，醉传草圣醒而惊。汝今能饮不满杓，逸气欲与相峥嵘。高堂把笔若把槊，长绡一拂悲风生。阴垂天泽雷雨过，响破巨峡波涛倾。飏飏游丝�晴昼，落落高斗回寒更。饮猿连臂深涧绝，饥鹘捩翅荒烟横。自言静里观万物，故能变化穷其情。嗟予少本好剑舞，学书晚方从父兄。终焉懒惰不得就，尘满砚田常废耕。览时抚事每有感，胸次硉矹何由平。空斋往往出怪语，吟声相应饥肠鸣。篇成请君为我写，墨沈洒壁从奔崩。是时黄云闭岁暮，返照忽出寒江明。手随意到不留阻，正是铁骑阴山行。令严不闻戈甲响，一夜下尽名王城。安得师行亦如此，顷刻坐见乾坤清。呜呼作歌聊赠汝，愈使流泪沾衣缨。
草堂夜集
作者：高启
朝代：明

山家具鸡黍，夜与故人期。暂喜逢欢会，都忘在乱离。火寒移坐密，烛尽得诗迟。莫听高城角，明朝别又悲。
草堂梵僧
作者：高启
朝代：明
体裁：五言绝句

礼塔老番僧，唐言已渐能。夜无还国梦，石室坐悬灯。
莲房联句与金华宋璲张孟兼作
作者：高启
朝代：明
体裁：古风

露冷镜湖秋，波凉练塘晓。盘翻绿云稠，锦破朱霞少。新苞颗微绽，馀葩茎尚袅。瘦茧缀寒蚕，尖喙啄青鸟。下惟玉龙眠，中有琼丝袅。擎重柄欲折，含深睛尚窅。孤悬类覆杯，双立疑擢表。初成欣雨滋，渐老怯风掉。多子同根荣，独妇专房悄。妆卸失娉婷，歌来逢窈窕。剖心效谏忠，并头呈瑞兆。袅蹄密窍剜，鱼目微光皎。珠珥落槃多，瑶轸贮囊小。空实外莫辨，甘苦中自了。剥残星满地，采尽香馀沼。雕筵饤戢戢，玉虫攒扰扰。送看出小艇，荐喜对清醥。新尝胜江芡，远觅迷水蓼。褰芳想夏初，感物伤秋杪。聊兹发吴咏，一览烟水渺。
莼菜
作者：高启
朝代：明

紫丝浮半滑，波上老秋风。忆共香菰荐，吴江叶艇中。
菊蹊
作者：高启
朝代：明

独行林下路，望望南山暮。无酒掇英尝，寒香已零露。
菊邻
作者：高启
朝代：明
体裁：古风

菊本君子花，幽姿可相亲。清秋发孤艳，似避东风尘。采采霜露馀，繁英正鲜新。车马不过赏，相看但幽人。幽人苦爱菊，自是柴桑伦。閒园谁与语，丛栽四为邻。入径朝摘远，循篱暮观频。一壶每对酌，折花插盈巾。殊胜处俗里，歌呼醉遭嗔。
菜薖为余唐卿赋
作者：高启
朝代：明

柱桐里中君始归，菜花满园黄蜂飞。桔槔倚树长不用，江南雨多山土肥。方畦独绕看新绿，晚食何须尚思肉。翠缕登盘春薤香，金钗出盎冬俎熟。我家亦在莼菰乡，秋风便应归共尝。潮州司马成何事，回首空愁足万羊。
萝径
作者：高启
朝代：明
体裁：古风

幽溪入萝茑，几曲到岩扉。夏鸟深啼处，阴阴花坠稀。知当烟暝后，从此荷樵归。
萧山尹明府吴越两山亭
作者：高启
朝代：明
体裁：古风

忆昔看山吴越游，酒酣鼓棹江中流。左招舞凤来百里，右顾卧龙横半州。峥嵘两势不相下，氛翳净扫当高秋。文身乌喙昔分处，有国本是名诸侯。区区仁暴固无异，朝吞暮并山应羞。不知千载竟谁主，伯气倏与飞烟收。迩来此地有兵甲，风景颇似当年愁。黄云蔽天道路远，我欲再寻应莫由。闻君作亭压此境，坐获众胜非穷搜。江长不隔飞鸟渡，峰多欲障斜阳留。废兴自古属造化，登临未须生百忧。但当矫首望东海，一杯笑举邀浮丘。
萧鍊师鹰窠绝顶丹房
作者：高启
朝代：明
体裁：古风

人间不可住，混浊同腐腥。一落三十年，尘梦无由醒。稍闻方士说，恍惚通仙灵。羡门与偓佺，相期饵芝苓。自顾真病鹤，秋风堕疏翎。碧海不得渡，烟雾愁冥冥。师从天姥来，身佩豁落经。不邀五利宠，深栖鍊神形。东观鹰窠峰，中天插孤青。其下吐浴日，其高挂飞星。昔有学道侣，井臼遗岩扃。爱兹绝俗地，遂尔留轩□。太鼎生紫烟，丹成卫天丁。金骨坐可蜕，骑龙驾风霆。积水浮方壶，东望类点萍。紫台白玉榜，中有真人庭。飞游愿从师，往读新宫铭。
萱草
作者：高启
朝代：明

不见堂上亲，空树堂下草。夏来风雨繁，离披数丛老。日暮欲忘忧，搴芳转伤抱。
萱草
作者：高启
朝代：明
体裁：七言律诗

幽华独殿众芳红，临砌亭亭发几丛。乱叶离披经宿雨，纤茎窈窕擢薰风。佳人作佩频朝采，倦蝶寻香几处通。最爱看来忧尽解，不须更让酒多功。
萱草
作者：高启
朝代：明

幽华独殿众芳红，临砌亭亭发几丛。乱叶离披经宿雨，纤茎窈窕擢薰风。佳人作佩频朝采，倦蝶寻香几处通。最爱看来忧尽解，不须更酿酒多功。
董逃行
作者：高启
朝代：明
体裁：乐府曲辞

史侯称臣董侯立，山东义师烽火急。羌儿夹辇奉西迁，百姓驱随弃村邑。罼圭苑中高作营，千里不复闻鸡鸣。旧宫焚烧无片瓦，黄金尽出诸陵下。长安城头日欲晡，董逃歌残歌布乎。
蒿里歌
作者：高启
朝代：明
体裁：乐府曲辞

素骖驾广柳，萧萧出城闉。玄庐俨象设，犹恐死有神。古原闭愁冤，荒草不得春。一作泉下客，长违室中亲。昔兴每待旦，今卧焉知晨。敛衣已成灰，含贝仍作尘。家门谅不远，欲归竟何因。平生所爱物，娱玩由他人。哀哉此里中，同逝壮老均。圣贤亦岂免，闻道庶可珍。
蓟门行
作者：高启
朝代：明
体裁：乐府曲辞

行行光禄塞，望望单于台。天寒水草尽，万里孤军来。中国多荒土，穷边何用开。
蔡村田家
作者：高启
朝代：明

田中耒声歇，烟火西林起。独立候归人，柴门夕阳里。
蔡经宅
作者：高启
朝代：明
体裁：古风

昆仑主者王方平，身骑黄麟朝紫京。举手长辞汉公卿，得道不愿世上名。往来隐玄与朱明，洞中各有白玉城。绛衣游空拥幢旌，三山五岳自按行。冷风吹动天乐鸣，璚箫琅璈和鸾笙。羽卫蹴踏山海崩，龙车鹤驭纷相迎。啸呼神官走吏兵，魑魅魍魉号且惊。暂来经家驻云程，人马不见但有声。虎头鞶囊佩苍精，神光赫然照轩楹。授以至言可长生，凡骨已作蝉蜕轻。麻姑来会寻仙盟，芳姿娉婷似飞琼。言从昔年宴蓬瀛，又见弱水三浅清。爪可爬背念始萌，仙意已识遭笞榜。馀杭阿姥酒罢倾，摄景忽去烟云横。家人悲望空茕茕，桑田回首几变更。神仙在世每自呈，凡夫不识等瞽盲。丹元有田不解耕，但爱狗苟还蝇营。荣华未满咎责盈，忽化腐鬼归荒茔。金丹可学道可成，木钻石盘贵精诚。谁能自拔水火坑，飞游往来瑶树英，千载或有归来情。
蔷薇花
作者：高启
朝代：明
体裁：七言绝句

花叶林中绛蕊开，穷阴不道艳阳回。空房雨里看如笑，应喜今朝有客来。
蔷薇露盥手
作者：高启
朝代：明
体裁：五言绝句

蛮估海帆回，银罂玉汞开。盥馀香满手，恰似折花来。
蕊秀药华
作者：高启
朝代：明
体裁：乐府曲辞

春香上罗襦，暗引兰桡渡。蝶散掩红房，王孙归已暮。斜条拂蛾眉，采撷同芳杜。脉脉雨烟浓，江皋断肠路。
虎丘
作者：高启
朝代：明
体裁：七言绝句

望月登楼海气昏，剑池无底镇云根。老僧只恐山移去，日落先教锁寺门。
虎丘次清远道士诗韵
作者：高启
朝代：明
体裁：古风

神仙不可羁，乘螭蹑云汉。岂将避嬴刘，荒山事穷窜。何年东观海，一至此峰玩。悠悠清诗传，窅窅遗迹漫。我来继登临，长啸帻初岸。既秋烟萝疏，欲雨风竹乱。夜深空潭黑，月吐石壁半。龙惊汲僧来，鸟喜游客散。阁掩林下夕，钟鸣岩中旦。胜赏谁能穷，今古付篇翰。飞腾子何之，汨没余可叹。安得契真期，超然豁灵赞。
虎丘次清远道士诗韵
作者：高启
朝代：明

神仙不可羁，乘螭蹑云汉。岂将避嬴刘，荒山事穷窜。何年东观海，一至此峰玩。悠悠清诗传，窅窅遗迹漫。我来继登临，长啸帻初岸。既秋烟萝疏，欲雨风竹乱。夜深空潭黑，月吐石壁半。龙惊汲僧来，鸟喜游客散。阁掩林下夕，钟鸣岩中旦。胜赏谁能穷，今古赋篇翰。飞腾子何之，汨没余可叹。安得契真期，超然豁灵赞。
虎丘联句
作者：高启
朝代：明
体裁：五言排律

山游期屡阻，风雨过今春。偶遂林泉赏，仍用里闬亲。树重迷卓午，花尽谢芳辰。事往非前代，僧逢是故人。金精销虎气，宝藏卫龙神。妖魄怜埋玉，仙词看勒珉。年登厨有供，村远寺无邻。池古寒泉定，林暄夏果新。井名犹记羽，楼姓尚题陈。步策方循涧，回桡已待津。缘虽喧寂异，妄本去来均。摩壁追高韵，应惭继后尘。
虎丘行次朱赏静见寄韵
作者：高启
朝代：明
体裁：古风

我谋我隐西郭西，读书坐觉长身低。出门到寺才数里，野水沙竹生秋辉。恨无酒航漾落日，百钱行自悬青藜。时危未卜人安宅，幸遇胜地须扳跻。山中况逢暑雨过，枇杷树高阴满地。兴来即游兴尽返，迎送岂要山僧知。两崖石根下插水，绿藤倒拂风生漪。空堂朝鼓起龙蛰，高塔夜铃惊鹘栖。人生在世本为客，随意且留何必归。丘陵莫叹今日异，城郭更恐他年非。苍茫万事孰可问，孤鸟已没空烟霏。念君不游何所为，作字寄我如张芝。真娘有灵应大笑，把酒岂不延题诗。秋风今朝动江浦，挂席正是当年期。与君一吊兴废迹，荒台古树闻乌啼。
虞美人曲
作者：高启
朝代：明
体裁：五言律诗

明月帐中泣，悲风营外歌。彷徨夜惊起，何事楚人多。回灯拥绿髻，向剑蹙青蛾。效命自无恨，君王其奈何。
蜀山书舍图
作者：高启
朝代：明
体裁：七言绝句

山月苍苍照烟树，碧浪湖头放船去。隔林夜半见孤灯，知是幽人读书处。
行乐
作者：高启
朝代：明
体裁：七言绝句

冠触花梢露湿衣，晓因行乐到南圻。日高雾散春江曲，绿满平田雉子飞。
行路难
作者：高启
朝代：明
体裁：乐府曲辞

君不见盘中鲤，暂失风涛登俎几。君不见枝上蜩，才出粪壤凌云霄。推移变化讵可测，勿谓明日同今朝。出乘高车入大马，半是当年徒步者。悠悠行路莫相欺，为雌为雄未可知。
行香子·芙蓉
作者：高启
朝代：明
体裁：词

如此红妆，不见春光，向菊前、莲后才芳。雁来时节，寒沁罗裳。正一番风，一番雨，一番霜。兰舟不采，寂寞横塘，强相依、暮柳成行。湘江路远，吴苑池荒。恨月濛濛，人杳杳，水茫茫。
行香子·芙蓉
作者：高启
朝代：明

如此红妆，不见春光，向菊前、莲后才芳。雁来时节，寒浥罗裳。正一番风，一番雨，一番霜。兰舟不采，寂寞横塘，强相依、暮柳成行。湘江路远，吴苑池荒。恨月濛濛，人杳杳，水茫茫。
衍师以怀幼文诗见寄因次其韵
作者：高启
朝代：明
体裁：七言绝句

题诗为我谢汤休，莫作人间远客愁。未报归期须记取，松陵江上鲙鲈秋。
衍师见访钟山里第
作者：高启
朝代：明
体裁：七言律诗

风雨孤舟寄一僧，远烦相觅到金陵。青山愧逐尘中马，白拂看麾座上蝇。事去南朝犹有恨，梦归北郭已无凭。文章何用虚叨禄，只合从师问上乘。
衍师见访钟山里第
作者：高启
朝代：明

风雨孤舟寄一僧，远烦相觅到金陵。青衫愧逐尘中马，白拂看麾座上蝇。事去南朝犹有恨，梦归北郭已无凭。文章何用虚叨禄，只合从师问上乘。
袁氏高节楼
作者：高启
朝代：明
体裁：古风

海上有高楼，朱甍焕晨光。清风自远至，吹动罗衣裳。楼中单栖人，忧思起彷徨。良匹已久殁，自誓不再行。欲取哀琴弹，仰见孤鸿翔。孤鸿去何极，抚景空叹息。感伤婵娟容，思作憔悴色。憔悴非一时，黄泉以为期。含情不能道，聊咏两髦诗。
被召将京师留别亲友
作者：高启
朝代：明

长送游人作远行，今朝还自别乡城。北山恐起移文诮，东观惭叨论议名。路去几程天欲近，春来十日水初生。只愁使者频催发，不尽江头话别情。
被召将赴京师留别亲友
作者：高启
朝代：明
体裁：七言律诗

长送游人作远行，今朝还自别乡城。北山恐起移文诮，东观惭叨议论名。路去几程天欲近，春来十日水初生。只愁使者频催发，不尽江头话别情。
襄阳乐
作者：高启
朝代：明
体裁：古风

门前黄柳鸦雏宿，罗幌低垂婢擎烛。悬珰结佩略妆成，日莫相邀汉江曲。水静花寒月小明，舟中楼上斗歌声。肠断年年大堤路，南商行过北商行。
西台恸哭诗越人谢翱尝为宋丞相文山公之客公死之十二年登钓台祭公以哭自为文识其哀曰西台恸哭记东阳张兼持示求诗仆感其谊遂赋一首
作者：高启
朝代：明
体裁：古风

峨峨子陵台，其下大江奔。何人此登高，恸哭白日昏。哀哉宋遗臣，旧客丞相门。丞相既死节，有身耻空存。北望万里天，再拜奠酒尊。阴云暮飞来，恍如载忠魂。所哭岂穷途，中抱千古冤。上悲宗周陨，下念国士恩。凄凉当世事，感慨平生言。空山谁知哀，惟有猴与猿。岂不畏众惊，声发不忍吞。人言天有耳，此哭宁不闻。愿因长风还，吹此血泪痕。往堕燕山隅，一洒宿草根。田横去已远，兹道不复论。作歌悼往事，庶使薄俗敦。
西园即事
作者：高启
朝代：明
体裁：七言绝句

绿池芳草满晴波，春色都从雨里过。知是人家花落尽，菜畦今日蝶来多。
西园即事
作者：高启
朝代：明

绿池芳草满晴波，春色都从雨里过。知是邻家花落尽，菜畦今日蝶来多。
西园晓霁
作者：高启
朝代：明
体裁：古风

积雨淹夏半，始晴园景饶。高林上初日，远水泛回飙。馀情萱际蝶，新响树间蜩。讵必劳觞咏，烦忧坐已销。
西园閒兴·其一
作者：高启
朝代：明
体裁：五言律诗

看到竹过邻，园林独卧身。鸟声閒似野，人意倦如春。残雨惊池树，斜阳照隙尘。如何堂上客，不及燕来频。
西园閒兴·其二
作者：高启
朝代：明
体裁：五言律诗

当路阙追攀，端居自掩关。听钟知近寺，看画忆登山。晓栉风林下，宵吟雨阁间。天应怜我懒，独与少年閒。
西园闲兴二首
作者：高启
朝代：明

看到竹过邻，园林独卧身。鸟声闲似野，人意倦知春。残雨惊池树，斜阳照隙尘。如何堂上客，不及燕来频。当路阙追攀，端居自掩关。听钟知近寺，看画忆登山。哓栉风林下，宵吟雨阁间。天应怜我懒，独与少年闲。
西园闲兴二首·其一
作者：高启
朝代：明

看到竹过邻，园林独卧身。鸟声闲似野，人意倦知春。残雨惊池树，斜阳照隙尘。如何堂上客，不及燕来频。
西园闲兴（二首）
作者：高启
朝代：明

当路阙追攀，端居自掩关。听钟知近寺，看画忆登山。哓栉风林下，宵吟雨阁间。天应怜我懒，独与少年闲。
西坞
作者：高启
朝代：明

空山啄木声敲铿，花落水流纵复横。松风吹壁鹤翎堕，梅雨过溪鱼子生。尚有人家机杼远，更无尘土衣裳轻。斜阳已没月未出，樵子归时吾独行。
西寺晚归
作者：高启
朝代：明
体裁：五言绝句

远寺别僧归，随钟出烟岭。犬吠竹林间，斜阳见人影。
西山幻住期看梅花雨雪不果·其一
作者：高启
朝代：明
体裁：七言绝句

诗人本似道人閒，偶负幽期不出山。只有梨花旧时梦，夜随明月到林间。
西山幻住期看梅花雨雪不果·其三
作者：高启
朝代：明
体裁：七言绝句

翠竹休啼怨不来，满林风雪满身苔。此花不是繁华种，只合空山独自开。
西山幻住期看梅花雨雪不果·其二
作者：高启
朝代：明
体裁：七言绝句

梅花宜向雪中看，屐滑翻愁雪未乾。惆怅山房深竹里，一樽谁与破春寒。
西斋庭前海棠
作者：高启
朝代：明

寂寥银烛与金盘，睡足帘前怯晓寒。不是诗人赏幽兴，雨中深院有谁看。
西斋庭前海棠
作者：高启
朝代：明
体裁：七言绝句

寂寥银烛与金盘，睡足帘前怯晓寒。不是诗人赏幽独，雨中深院有谁看。
西斋池上三咏 其一 葵花
作者：高启
朝代：明

艳发朱光里，丛依绿荫边。夕同山蕣落，午并海榴燃。幽馥流珍簟，鲜辉照藻筵。群芳已谢赏，孤植转成怜。
西斋池上三咏 其三 桐树
作者：高启
朝代：明
体裁：古风

晴粉朝英坠，凉琼夏叶舒。鸟啼高树早，蟾转薄疏虚。朱弦未荐曲，彤管屡题诗。坐恐销华泽，商吹起前除。
西斋池上三咏 其二 荷叶
作者：高启
朝代：明

楚服新裁得，吴筒旧制成。圆应问荇菜，密欲翳莲茎。声中乱雨至，阴下一鱼行。桂棹还思折，江南日暮情。
西斋池上三咏 其二 荷叶
作者：高启
朝代：明
体裁：古风

楚服新裁得，吴筒旧制成。圆应间荇菜，密欲翳莲茎。声中乱雨至，阴下一鱼行。桂棹还思折，江南日暮情。
西斋池上三咏·葵花
作者：高启
朝代：明

艳发朱光里，丛依绿荫边。夕同山蕣落，午并海榴燃。幽馥流珍簟，鲜辉照藻筵。群芳已谢赏，孤植转成怜。楚服新裁得，吴筒旧制成。圆应问荇菜，密欲翳莲茎。声中乱雨至，阴下一鱼行。桂棹还思折，江南日暮情。
西斋池上芙蓉
作者：高启
朝代：明
体裁：古风

池荷已衰飒，孤艳仍独在。沧洲远梦违，风露妍姿改。窈窕徒自媚，寂寞还谁待。此地托根偏，非无美人采。
西涧访衍上人
作者：高启
朝代：明

日暮冒余雪，望烟西涧阴。不因师住远，何事到山深。
西涧访衍上人
作者：高启
朝代：明
体裁：五言绝句

日暮冒馀雪，望烟西涧阴。不因师住远，何事到山深。
西清对雨
作者：高启
朝代：明
体裁：五言律诗

楚台云起远，汉苑雨来微。晓湿宫城旆，寒沾陛楯衣。沟中随叶堕，炉畔带烟飞。坐咏西清暇，君王召对稀。
西陂
作者：高启
朝代：明
体裁：五言绝句

芳草水东西，春风路欲迷。归时不觉晚，山与夕阳低。
要离墓
作者：高启
朝代：明

弱夫杀壮士，谁敢婴余怒。今日古城边，耕人肆侵墓。
要离墓
作者：高启
朝代：明
体裁：五言绝句

弱夫杀壮士，谁敢婴馀怒。今日古城边，耕人肆侵墓。
见燕至
作者：高启
朝代：明
体裁：七言绝句

初来如报社前春，好宿茅檐伴客身。莫入江南旧庭院，杏花风雨总无人。
见耕者
作者：高启
朝代：明
体裁：古风

兹晨有佳兴，挈杖行远墟。春犁稍已出，土脉向暖舒。嘤嘤鸟啭谷，浏浏泉鸣渠。岁功自兹始，为农亦良劬。而我惰四体，偃息在敝庐。饥匮固当尔，无为叹踟蹰。
见花忆亡女
作者：高启
朝代：明
体裁：古风

中女我所怜，六岁自抱持。怀中看哺果，膝上教诵诗。晨起学姊妆，镜台强临窥。稍知爱罗绮，家贫未能为。嗟我久失意，雨雪走路岐。暮归见欢迎，忧怀每成怡。如何属疾朝，复值事变时。闻惊遽沈殒，药饵不得施。仓皇具薄棺，哭送向远陂。茫茫已难寻，恻恻犹苦悲。却思去年春，花开旧园池。牵我树下行，令我折好枝。今年花复开，客居远江湄。家全尔独殁，看花泪空垂。一觞不自慰，夕幔风凄其。
见花忆故园
作者：高启
朝代：明
体裁：七言绝句

春色先从天上来，花枝尽发凤凰台。不知别后乡园树，寂寞书窗开未开。
观军装十咏 其一 胄
作者：高启
朝代：明
体裁：五言绝句

黄金冒虎头，乍免走豪酋。还有从容处，纶巾按垒游。
观军装十咏 其三 纛
作者：高启
朝代：明
体裁：五言绝句

发乱野牛惊，神专大将营。师行当祃祭，坛下戮番生。
观军装十咏 其九 袍
作者：高启
朝代：明
体裁：五言绝句

雕锦剪花团，三边总认看。寻常不肯著，风雪念兵寒。
观军装十咏 其二 铠
作者：高启
朝代：明
体裁：五言绝句

细丳镂文银，高城日照鳞。擐来曾搅阵，一镞不伤身。
观军装十咏 其五 弓
作者：高启
朝代：明
体裁：五言绝句

燕角号良材，楼烦擘未开。秋风悬臂出，何处一鸧来。
观军装十咏 其八 矛
作者：高启
朝代：明
体裁：五言绝句

画干似蛇长，谁论半段鎗。日斜亲斗罢，高宴卓沙场。
观军装十咏·刀
作者：高启
朝代：明
体裁：五言绝句

大食购千金，妖精泣太阴。灯前开匣看，无限许君心。
观军装十咏·弓
作者：高启
朝代：明

燕角号良材，楼烦劈未开。秋风悬臂出，何处一鸧来。
观军装十咏·矛
作者：高启
朝代：明

画干似蛇长，谁论半段璟。日斜亲斗罢，高宴卓沙场。
观军装十咏·箭
作者：高启
朝代：明
体裁：五言绝句

流星逐飞羽，镞利能穿札。三发定边归，箙中休满插。
观军装十咏·纛
作者：高启
朝代：明

发乱野牛惊，神专大将营。师行当祃祭，坛卜戮番生。
观军装十咏·胄
作者：高启
朝代：明

黄金胄虎头，乍免走豪酋。还有从容处，纶巾按垒游。
观军装十咏·袍
作者：高启
朝代：明

雕锦剪花团，三边总认看。寻常不肯着，风雪念兵寒。
观军装十咏·铠
作者：高启
朝代：明

丝串镂文银，高城日照鳞。擐来曾搅阵，一镞不伤身。
观军装十咏·马
作者：高启
朝代：明
体裁：五言绝句

罗帕覆春风，连鞍赐有功。蹄高骑得称，身出万军中。
观军装十咏·麾
作者：高启
朝代：明
体裁：五言绝句

彩帛曳长虹，悠悠卷塞风。三军齐陷阵，应在一挥中。
观弈图
作者：高启
朝代：明
体裁：七言绝句

错向山中立看棋，家人日暮待薪炊。如何一局成千载，应是仙翁下子迟。
观顾蕃所藏宋赐进士丝鞭歌
作者：高启
朝代：明
体裁：古风

胪传殿下呼名士，进士新充探花使。内人绾结綵鞭成，恩与宫袍一时赐。不用频将柳下挥，马蹄得意自如飞。影袅夕阳何处去，曲江园里宴初归。天街直拂花枝过，择婿高楼彩毬堕。令人把玩忆当时，零落春风几缕丝。
观鹅
作者：高启
朝代：明

交睡春塘暖，苹香日欲曛。嫩怜黄似酒，净爱白如云。击乱思常侍，笼归忆右军。沧波堪远泛，莫入野凫群。
言公井
作者：高启
朝代：明

寥寥武城宰，遗井虞山阴。千载汲未竭，九仞功应深。艺囿自可灌，道源谁复寻。弦歌听已歇，瓶绠看还沉。无为渫弗食，恻恻起叹音。一瓢乐未改，庶几回也心。
言公井
作者：高启
朝代：明
体裁：古风

寥寥武城宰，遗井虞山阴。千载汲未竭，九仞功应深。蓺囿自可灌，道源谁复寻。弦歌听已歇，瓶绠看还沉。无为渫弗食，恻恻起叹音。一瓢乐未改，庶几回也心。
詶谢翰林留别启与同郡谢君徽同徵又同官翰林洪武三年七月廿八日上御阙楼召对擢启户部侍郎谢吏部郎中俱以踰冒辞即蒙俞允赐内帑白金放归于乡
作者：高启
朝代：明
体裁：古风

江左称谢家，奕叶多名人。君今复秀发，琼枝迈风尘。顾余忝乡里，才华敢论美。丹诏偶见徵，云萝歘同起。谒帝入九关，咫尺瞻天颜。从兹谬通籍，接武诸公间。朝侍青坊读，夜陪玉堂宿。讲罢分御羹，吟成刻官烛。出入在两宫，与君无不同。自惭本鸥鹭，亦得随鹓鸿。朝朝禁门下，听鸡共骑马。上国多故人，情亲似君寡。并命超列卿，宠极翻忧惊。我叨掌国计，君佐持铨衡。偕辞向明主，叩天听天语。敕赉内帑金，东还特相许。拜赐出皇都，人言似两疏。月明照宫锦，同棹入中吴。吴中故乡道，雨歇秋光好。青山度水迎，喜我归来早。落日下长洲，分携忽解舟。如何到家喜，却有别君愁。别君去还迩，只隔吴江水。离思与秋长，芦花三十里。来往片帆通，相期作钓翁。高歌虽鄙野，犹可赞王风。
访丁校书不至
作者：高启
朝代：明
体裁：五言绝句

独坐无与语，出门聊访君。空回转惆怅，芳草日将曛。
访因师而师适诣余两不相值
作者：高启
朝代：明

我去寻幽院，师来访小园。休信不相见，相见本无言。
访因师而师适诣余两不相值
作者：高启
朝代：明
体裁：五言绝句

我去寻幽院，师来访小园。休言不相见，相见本无言。
访张司马不值书园亭壁
作者：高启
朝代：明
体裁：五言绝句

亭午鹳鸣雨，果园花已稀。偶来因忘去，非待主人归。
诸君会宿鹤瓢山房题画赋诗予将赴召不得预明日补题其上
作者：高启
朝代：明
体裁：五言绝句

偶趋兰省召，不预竹林欢。山水图中景，明朝在路看。
读书
作者：高启
朝代：明
体裁：古风

世物寡所嗜，雅情竹素间。凭案理残帙，乐此终日閒。爰观自周衰，盛治不可还。淫辨相挤倾，大道成榛菅。巧诈足眩世，苟得不顾患。嬴秦任商君，王制欲尽删。厚赋山泽空，亟战原野残。流风自斯降，诛求困孤孱。是非千万途，欲辨亦已艰。赖兹圣册存，足启昏与顽。谁云古哲驾，邈矣难仰攀。于焉诵其言，如造揖让班。寄语向俗子，幸勿叩我关。何暇从尔谈，方对孔与颜。
读书所为锡山朱隐君子敬赋
作者：高启
朝代：明
体裁：古风

高士寡所嗜，雅情竹素间。北窗夏阴敷，散帙欣燕閒。汎观古始来，治忽俨未删。重华去已远，鸣凤何时还。微言虽能寻，往躅那可攀。当感既拊怀，遇得亦解颜。咏歌南风前，至乐孰与班。方尔对圣贤，俗子毋扣关。
读半山绝句有感因效其作
作者：高启
朝代：明
体裁：七言绝句

寺里园中总倦行，閒眠看得燕巢成。岂无酒伴同骑马，落日风吹花满城。
读史
作者：高启
朝代：明
体裁：古风

周衰礼乐废，大道成榛菅。嬴秦任商君，王制欲尽删。厚赋山泽空，亟战原野殷。颓波自兹靡，千秋去无还。谁云重华驾，邈矣难仰攀。于焉诵其书，如造揖让班。安得凤凰鸟，飞下浮云间。
读史 其一 晏婴
作者：高启
朝代：明
体裁：七言绝句

一裘身著久经年，禄米分炊几户烟。尽说大夫能养士，却于尼叟惜封田。
读史 其七 范增
作者：高启
朝代：明
体裁：七言绝句

不识兴王自有真，尊前示玦谩劳神。当时谁道翁多智，不及王家老妇人。
读史 其三 仪秦
作者：高启
朝代：明
体裁：七言绝句

二子全操七国权，朝谈从合暮衡连。天如早为生民计，各与城南二顷田。
读史 其九 贾谊
作者：高启
朝代：明
体裁：七言绝句

凶吉何由鵩鸟知，才高暂谪未须悲。秋风不洒梁园泪，宣室宁无再见时。
读史 其二 商鞅
作者：高启
朝代：明
体裁：七言绝句

徒誇闟戟卫华轩，渭水何能洗众冤。想到出亡无舍日，应思不用赵良言。
读史 其二十一 谢安
作者：高启
朝代：明
体裁：七言绝句

谈笑新亭鼎不移，坐筹强虏在枰棋。平生事业从容得，莫道无心屐折迟。
读史 其五 平原君
作者：高启
朝代：明
体裁：七言绝句

朝歌长夜馆娃春，总为妖姬戮谏臣。何事邯郸贵公子，能因躄者杀佳人。
读史 其八 张子房
作者：高启
朝代：明
体裁：七言绝句

不握兵权只坐筹，苦辞万户乞封留。纵令不早寻仙去，天子终无赐醢谋。
读史 其十一 李广
作者：高启
朝代：明
体裁：七言绝句

猿臂将军本自贤，灞陵醉尉竟难全。不闻当日王孙贵，重到淮阴赏少年。
读史 其十七 荀彧
作者：高启
朝代：明
体裁：七言绝句

晚惜彤弓势已难，空期魏武作齐桓。犹缘死沮奸雄意，窃鼎迁延到五官。
读史 其十九 张昭
作者：高启
朝代：明
体裁：七言绝句

长史难忘昔受遗，塞门投老苦忧时。孝廉犹有当年意，不遣真从介子推。
读史 其十二 田千秋
作者：高启
朝代：明
体裁：七言绝句

功名何必任才谋，遇合逢时便可收。高寝郎官头已白，一言悟主即封侯。
读史 其十五 马援
作者：高启
朝代：明
体裁：七言绝句

浪泊归时忆少游，炎蒸终复困壶头。汉庭岂少英年将，衰老南征苦自求。
读史 其十六 袁安
作者：高启
朝代：明
体裁：七言绝句

洛下人家懒去干，闭门僵卧雪漫漫。立朝不附薰天势，应为平生耐得寒。
读史 其十四 扬雄
作者：高启
朝代：明
体裁：七言绝句

执戟三朝老从臣，从来无意据通津。如何晚把玄经笔，却为新都著剧秦。
读史十首·晏婴
作者：高启
朝代：明

一裘身着久经年，禄米分炊几户烟。尽说大夫能养士，却于尼叟惜封田。二子全操七国权，朝谈纵合暮衡连。天如早为生民计，各与城南二顷田。危计难成五步间，置君虎口幸全还。世人莫笑三闾懦，不劝怀王会武关。朝歌长夜馆娃春，总为妖姬戮谏臣。何事邯郸贵公子，能因牴者杀佳人。纷纷倾夺苦多谋，得势还怀失势忧。丞相不须嗔蔡泽，此时当问老穰侯。早奏文章直殿庐，茂陵还复访遗书。寂寥犹抱《春秋传》，谁问江都老仲舒。外家势重直言稀，京兆书陈蹈祸机。合浦老妻须莫怨，绝胜卧病死牛衣。莫恨流星堕渭滨，出师未捷已沾巾。天应留取生司马，归作他年取魏人。军门被褐异隆中，抱策归秦竟事戎。犹喜遗言真有识，不教胡马向江东。自古南荒窜逐过，佞臣元少直臣多。官来泷吏休相诮，天要潮人识孟轲。
读史十首仪秦
作者：高启
朝代：明

二子全操七国权，朝谈纵合暮衡连。天如早为生民计，各与城南二顷田。
读史十首孔明
作者：高启
朝代：明
体裁：七言绝句

莫恨流星堕渭滨，出师未捷已沾巾。天应留取生司马，归作他年取魏人。
读史十首平原君
作者：高启
朝代：明

朝歌长夜馆娃春，总为妖姬戮谏臣。何事邯郸贵公子，能因牴者杀佳人。
读史十首晏婴
作者：高启
朝代：明

一裘身着久经年，禄米分炊几户烟。尽说大夫能养士，却于尼叟惜封田。
读史十首王猛
作者：高启
朝代：明
体裁：七言绝句

军门被褐异隆中，抱策归秦竟事戎。犹喜遗言真有识，不教胡马向江东。
读史十首王章
作者：高启
朝代：明
体裁：七言绝句

外家势重直言稀，京兆书陈蹈祸机。合浦老妻须莫怨，绝胜卧病死牛衣。
读史十首范雎
作者：高启
朝代：明
体裁：七言绝句

纷纷倾夺苦多谋，得势还怀失势忧。丞相不须嗔蔡泽，此时当问老穰侯。
读史十首董仲舒
作者：高启
朝代：明
体裁：七言绝句

早奏文章直殿庐，茂陵还复访遗书。寂寥犹抱《春秋传》，谁问江都老仲舒。
读史十首蔺相如
作者：高启
朝代：明
体裁：七言绝句

危计难成五步间，置君虎口幸全还。世人莫笑三闾懦，不劝怀王会武关。
读史十首韩子
作者：高启
朝代：明
体裁：七言绝句

自古南荒窜逐过，佞臣元少直臣多。官来泷吏休相诮，天要潮人识孟轲。
读周记室荆南集
作者：高启
朝代：明

生别犹疑不再逢，楚天云树隔重重。愁来读尽荆南稿，风雨空斋掩暮钟。
读周记室荆南集
作者：高启
朝代：明
体裁：七言绝句

生别犹疑不再逢，楚天云树隔重重。愁来读尽荆南藁，风雨空斋掩暮钟。
读徐七北郭集
作者：高启
朝代：明
体裁：七言绝句

一卷忻看故友诗，诗留人去喜还悲。西窗夜雨灯前读，不似连床对咏时。
读道旁旧家碣上题曰宋黄澹翁先生之墓
作者：高启
朝代：明

古路斜阳废城，断碑荒草残茔。莫嗔童竖樵牧，不识先生姓名。
读韦苏州诗
作者：高启
朝代：明

扫阁焚香昼卷帷，绿槐疏雨夏初时。客忧何物能消遣，一帙苏州刺史诗。
谑柳
作者：高启
朝代：明
体裁：五言律诗

何恨苦长颦，纤姿妩媚春。惯愁行路客，羞比舞筵人。乱叶斜斜雨，狂花衮衮尘。残蝉来噪日，应落汉潭滨。
谒张中丞庙
作者：高启
朝代：明
体裁：古风

延秋门上乌啼霜，羯奴晓登天子床。江头老臣泪暗滴，万乘西去关山长。公卿相率作降虏，草间拜泣如群羊。当时不识颜平原，岂复知有张睢阳？孤城落日百战后，瘦马食尾人裹疮。男儿竟为忠义死，碧血满地嗟谁藏。贺兰不斩上方剑，英雄有恨何时忘。千年海上见祠庙，古苔丛木秋风荒。摩挲画壁尘网里，勇气烨烨虬须张。巫歌《大招》客酹酒，忠魂或能来故乡。
谒甫里祠
作者：高启
朝代：明

衣冠寂寞半尘丝，想见江湖独卧时。遁迹虚烦明主诏，感怀犹赋散人诗。钓鱼船去云迷浦，斗鸭阑空草满池。芳藻一杯谁为奠，鼓声只到水神祠。
谢友人惠兜罗被歌
作者：高启
朝代：明
体裁：古风

蛮工细擘冰蚕茧，织得长衾谢缝剪。蒙茸柳絮不愁吹，铺压高床夜香软。朔风入关凋白榆，塞寒此物时当须。明灯炽炭夕宴罢，荐寝宜共红氍毹。海客扬帆游万里，得自昆崙国中市。归来遗我见远情，重似鸳鸯合欢绮。诗人鹤骨欺霜棱，曾直禁署眠青绫。自从身退合閒卧，只爱拥纸同山僧。今朝得此何奇绝，展覆不忧儿踏裂。便思清梦伴梅花，静掩寒窗听风雪。越罗蜀锦安可常，洞房美女谩熏香。谁知一幅春云暖，即是温柔堪老乡。
谢周四秀才送酒
作者：高启
朝代：明

不忍醒愁只欲眠，几日花发自江边。欲沽百钱未易得，忽送一壶真可怜。梳头好鸟语窗下，洗盏流水到门前。今朝得醉已无恨，不使春光空一年。
谢周四秀才送酒
作者：高启
朝代：明
体裁：七言律诗

不忍醒愁只欲眠，几时花发自江边。欲沽百钱未易得，忽送一壶真可怜。梳头好鸟语窗下，洗盏流水到门前。今朝得醉已无恨，不使春光空一年。
谢周架阁移送菊花
作者：高启
朝代：明
体裁：古风

杪秋始授衣，我归视南园。荒径久废锄，旧菊今不蕃。节临乏采玩，何以慰忧烦。东邻幸分致，离离擢深根。幽馥辞别圃，佳色罗前轩。愧无树灌劳，获此英翘繁。日出寒衣祛，孤蝶来飞翻。我亦爱其芳，绕丛咏微言。安得与君子，饮泛同一樽。霜露惧遄殒，岁宴空篱藩。
谢庐山宋隐君寄惠所制墨
作者：高启
朝代：明
体裁：古风

瓦篝自扫烟埃湿，风雨空山杵声急。香炉峰前五粒松，烧成片玉玄香浓。寄我团团未磨缺，有如蚀尽天边月。陶泓日暖水满池，云气忽起秋淋漓。茅屋光寒客心惧，上有蛟龙欲飞去。便思写檄惊天骄，夜磨楯鼻冰不销。又思作赋献天子，晓出洛阳价增纸。我今年少多不才，两事未能如墨何。但学颠狂如醉旭，头发可濡秋未秃。
谢赐衣
作者：高启
朝代：明

胪呼遥捧赐，拜服望蓬莱。香带炉烟下，光迎扇月开。奇文天女织，新样内宫裁。被泽徒深厚，惭无夺锦才。
谢赐衣
作者：高启
朝代：明
体裁：五言律诗

胪呼遥捧赐，服拜望蓬莱。香带炉烟下，光迎扇月开。奇纹天女织，新样内工裁。被泽徒深厚，惭无夺锦才。
谢陈卿惠冠
作者：高启
朝代：明
体裁：古风

佳木产异域，质理密且坚。斲为野夫冠，峨然著我颠。故人远贻赠，皎若琼瑰鲜。览镜见雅宜，鄙姿忽成妍。持报乏金玉，殷勤在斯篇。
象
作者：高启
朝代：明
体裁：古风

海山巨兽堪乘战，番使前年远来献。宝缨缠络锦䄡垂，拜舞如人向金殿。仙仗时巡出凤城，车舆频驾不曾惊。有牙莫畏焚躯祸，天子深仁爱尔生。
赋得乌衣巷送赵丞子将
作者：高启
朝代：明
体裁：古风

差差舞羽多光彩，乡国初辞度云海。江南门巷有题名，识得当年故巢在。春风三月满京华，肯入寻常百姓家。随莺已度龙池柳，引蝶还穿凤苑花。绿芜芳草长干渚，楼阁初晴社前雨。江边今日有离筵，留人看上樯头语。
赋得姑苏台送贾文学麒
作者：高启
朝代：明
体裁：古风

城上闻啼鸦，台前见游鹿。悠悠画帘影，薄暮澄潭曲。云随歌舞散，日与兴亡促。美人不归来，湖水春更绿。思君别后登，应尽天涯目。
赋得寒山寺送别
作者：高启
朝代：明

枫桥西望碧山微，寺对寒江独掩扉。船里钟催行客起，塔中灯照远僧归。渔村寂寂孤烟近，官路萧萧众叶稀。须记姑苏城外泊，乌啼时节送君违。
赋得履送衍上人
作者：高启
朝代：明
体裁：五言排律

稳称游方脚，新编楚岸蒲。滑欺峰顶石，危怯世间途。轻曳愁妨蚁，高飞笑化凫。上堂声每众，度岭影还孤。著处朝行道，抛时夜结趺。空山欲相访，落叶去踪无。
赋得惠山泉送客游越
作者：高启
朝代：明

云液流甘漱石牙，润通锡麓树增华。汲来晓冷和山雨，饮处春香带涧花。合契老僧烦每护，修经幽客记曾夸。送行一斛还堪赠，往试云门日注茶。
赋得惠山泉送客游越
作者：高启
朝代：明
体裁：七言律诗

云液流甘漱石牙，润通锡麓树增华。汲来晓冷和山雨，饮处春香带涧花。合契老僧烦每护，修经幽客记曾誇。送行一斛还堪赠，往试云门日注茶。
赋得戟门送陈博士
作者：高启
朝代：明
体裁：五言律诗

圣庙俨王宫，重关盛卫同。儒冠趋内外，武仗列西东。乍启鸣钟始，将扃彻俎终。莫言墙九仞，还有此能通。
赋得桃坞送别
作者：高启
朝代：明
体裁：古风

何地芳菲满，吴趋曲陌西。藏金非汉垒，种树似秦溪。未曙忽霞起，过春犹雪迷。叶闻渡江唱，花忆映门题。折时或傍水，游处每成蹊。偶来因送客，肠断有莺啼。
赋得法华雨送惠上人归江上
作者：高启
朝代：明
体裁：古风

慈云起灵山，虚空宝花雨。遥从天女手，零乱飘春曙。香滋净沼莲，影拂秪园树。高僧结习销，衣上留不住。唯随一苇风，飞渡江南去。
赋得真娘墓送蟾上人之虎丘
作者：高启
朝代：明
体裁：古风

色相终坏灭，佳人能久妍。断碑山寺里，小冢竹林边。兰叶春风带，苔花暮雨钿。情留吴苑客，梦逐楚台仙。物外全真念，人间断俗缘。高僧方宴坐，身在散花天。
赋得真娘墓送蟾上人之虎丘
作者：高启
朝代：明

色相终坏灭，佳人能久妍。断碑山寺里，小冢竹林边。兰叶春风带，苔花莫雨钿。情留吴苑客，梦逐楚台仙。高僧方宴坐，身在散花天。
赋得蝉送别
作者：高启
朝代：明
体裁：五言律诗

疏槐细柳中，凉占一枝风。蜕出形犹弱，惊飞响未终。雨来林馆静，日下驿门空。离管尊前发，凄凉调正同。
赋得蟹送人之官
作者：高启
朝代：明
体裁：五言律诗

吐沫乱珠流，无肠岂识愁。香宜橙实晚，肥过稻花秋。出簖来深浦，随灯聚远洲。郡斋初退食，可怕有监州。
赋得铜人赠医士
作者：高启
朝代：明
体裁：五言律诗

旧铸明堂像，新图太史书。体成金冶内，穴试石砭馀。摩狄年空老，求仙事亦虚。君怀济人意，为此竟何如。
赋永上人纸帐
作者：高启
朝代：明
体裁：古风

剡藤裁素帱，坐使诸尘隔。冬室自生温，寒窗屡惊白。不随直省被，长覆栖禅箦。思曾雪夜时，宿伴山中客。
赋永上人纸帐
作者：高启
朝代：明

剡藤裁素帱，坐使诸尘隔。冬室自生温，寒窗屡更白。不随直省被，长覆栖禅箦。思曾雪夜时，宿伴山中客。
赠丘老师
作者：高启
朝代：明
体裁：古风

长春之孙自仙骨，袖有蟠桃食遗核。平生不学烧汞方，唾视黄金等何物。满城谁识旧庚桑，白发人中似鹤长。时上高楼惟独醉，榴皮书破壁尘香。
赠东庵道者
作者：高启
朝代：明
体裁：五言律诗

双树夹成户，一溪流绕家。扫林留迸笋，汲水带浮花。经劝里人读，药从仙客赊。已无喧寂念，默坐对鸣蛙。
赠僧本空
作者：高启
朝代：明
体裁：五言绝句

了性本来空，游方不复东。月明秋涧静，趺坐一山中。
赠儿医吴氏昆季
作者：高启
朝代：明
体裁：古风

洗菊夜潭月，斸苓秋坞云。偶因念殇者，来此市人群。问术或禽戏，观书皆鸟文。谁知仙籍里，元有两吴君。
赠刘医师
作者：高启
朝代：明
体裁：五言律诗

君有抱朴意，高斋长晏如。壶中仙姥酒，案上神农书。蒸朮晓烟里，斸苓春雨馀。起疾多传妙，惭予才自疏。
赠刘生歌
作者：高启
朝代：明
体裁：古风

君不见欧冶子，金铸鱼肠照吴市。君不见徐夫人，药淬匕首惊函秦。奇锋当年非不利，气夺秋云愁白帝。伯图恃此竟无成，良冶徒为杀人器。何如刘生独炼昆吾钢，大炉夜锻腾虹光。神针妙刃两如水，提出二竖皆奔藏。利器之功有如此，特为医仙起人死。囊中长得伴刀圭，海上何须剸犀兕。我看十年太白西方明，铜山寻凿兵纵横。幸逢圣人生，干戈戢，四海清。愿生但制此器勿制兵，民无疫疠乐太平。
赠医师徐亨甫
作者：高启
朝代：明
体裁：七言绝句

录得龙君旧献方，杏花春雨闭山房。病家几度来相觅，林下遥闻煮术香。
赠医师王立方
作者：高启
朝代：明
体裁：七言律诗

医得河间第五传，寻师曾上海门船。龙方试后应多验，鹤骨癯来已欲仙。渡涧斸苓朝带雪，隔林蒸朮午生烟。诗人亦有相如渴，愿乞丹砂旧井泉。
赠卖墨陶叟
作者：高启
朝代：明
体裁：古风

龙井老人称墨仙，有家近在荆溪边。铁臼秋鸣竹屋雨，瓦篝春扫桐窗烟。玄玉初成敢轻用，万里豹囊曾入贡。日长小殿试乌丝，光迸骊珠欲浮动。世间潘李今已无，黄金满箧争来沽。词臣供写《上林赋》，画史用作瀛洲图。文物年来颇凋弊，丧乱谁言少知贵。便须从子乞双螺，醉草檄书磨楯鼻。
赠吕医
作者：高启
朝代：明
体裁：五言律诗

药院闭閒朝，烟生积券烧。求真游岳遍，访病出城遥。收谷宁烦仆，寻苓或遇樵。世方多内热，一匕傥能消。
赠墨翁沈蒙泉
作者：高启
朝代：明
体裁：古风

南朝墨法称奚家，相国谬费盈连车。堆金欲沽世已少，至今好事成咨嗟。潘生后出亦奇绝，峨嵋仙子尝相誇。紫殿曾供写飞白，玉堂每用书官麻。人间留藏敢轻试，传玩正比云龙茶。沈翁远得二子妙，珙璧自美谁能瑕。徂徕老节烧欲尽，万杵夜捣玄霜华。锦囊赠我忽在几，光怪迸屋惊早鸦。一饼团团未磨缺，似月食尽逢妖蟆。此物宜归大手笔，濡染竹帛垂无涯。上当纪颂圣功德，下可论载臣忠邪。我今才薄况病退，破砚久弃尘生洼。一朝得此复何用，惭注鱼豕笺虫虾。摩挲忽动挥洒兴，聊吟险句追岛叉。高堂淋漓为君扫，醉污旧赐宫袍花。
赠妓
作者：高启
朝代：明
体裁：五言律诗

乐籍小名收，侯家旧主讴。笑能撩客喜，醉肯逐人留。蝶识薰香气，莺惭度曲喉。更怜谙酒令，少日住扬州。
赠姚东曹
作者：高启
朝代：明
体裁：五言律诗

炉气拂春衣，分曹直省闱。相门旄节重，郎舍简书稀。夜直听钟度，晨朝策马飞。共怜王掾少，粉署有光辉。
赠张主簿
作者：高启
朝代：明
体裁：古风

离离平皋禾，纂纂横林枣。客行爱乐土，秋晚华亭道。停烛春纺迟，鸣榜潭渔早。借问何能然，年来县官好。
赠张明府
作者：高启
朝代：明

闻道弹琴处，门前柳带沙。海珍通估市，湖税减渔家。暮港迷荷叶，秋田开豆花。乱来无此地，君政亦堪夸。
赠张明府
作者：高启
朝代：明
体裁：五言律诗

闻道弹琴处，门前柳带沙。海珍通估市，湖税减渔家。暮港迷荷叶，秋田间豆花。乱来无此地，君政亦堪誇。
赠张省郎
作者：高启
朝代：明

汉署早为郎，长游凤沼傍。鸡知壶水候，马识火城光。每载趋曹笔，时熏直省香。边书无一羽，冠盖得翱翔。
赠张省郎
作者：高启
朝代：明
体裁：五言律诗

汉署早为郎，长游凤沼傍。鸡知壶水候，马识火城光。每载趋朝笔，时熏直省香。边书无一羽，冠盖得翱翔。
赠惠山医僧东山
作者：高启
朝代：明
体裁：古风

九峰聚锡麓，一水回梁溪。之子脩净业，长年此幽栖。曲弹白雪妙，诗吟碧云低。况有医龙方，丹成重刀圭。采药夜归院，萝月照涧西。扁舟欲相访，愁作武陵迷。
赠斸苓者
作者：高启
朝代：明
体裁：古风

山田不生苗，零雨空溉之。岁宴穷谷中，何以疗我饥。青青万丈松，兔丝络其枝。不知何树下，乃有千年脂。朝行西涧滨，暮行东冈陲。荷锸偶远樵，言寻亦良疲。凿彼土石间，得此琼瑶姿。香因清飙发，色藉玄泉滋。尝读炎帝编，徵功实多奇。天和涤烦滞，灵味扶残衰。讵必劳悲歌，去采商颜芝。归来拾荆薪，炊之作晨糜。八珍岂不美，素餐惧可嗤。服斯待轻举，往与仙人期。
赠朱山人
作者：高启
朝代：明
体裁：五言律诗

老来嫌众累，依涧独开房。积雨苔生桁，回风叶满床。学僧持净律，避客录奇方。若问尘中事，无闻不是忘。
赠李外史
作者：高启
朝代：明
体裁：古风

仙人飘飘若云风，来去倏忽谁能穷。岂惟上界足官府，往往亦在尘埃中。我欲寻真向五岳，乱后旧路迷榛蓬。天鸡未鸣夜谷暗，海鹤已去秋坛空。丹崖碧涧瑶草歇，洞府一閟无由通。陌头惊逢李道士，自说柱史为吾翁。傍人相传解起死，袖里有丹如日红。我闻安期古策士，亲见楚汉争雌雄。终然浊世不肯住，渡海竟去先飞鸿。玄洲东望才咫尺，彩霞幻结金银宫。何当共赴食枣约，三花醉折春濛濛。回看城郭烟雾杳，大笑下士真沙虫。
赠杜进士儿端·其一
作者：高启
朝代：明
体裁：七言绝句

骨琢清冰目剪波，生儿若此岂须多。杜郎还作真男子，愧我无才为作歌。
赠杜进士儿端·其二
作者：高启
朝代：明
体裁：七言绝句

不贪梨栗自相亲，识是君家旧友人。更待十年应长大，功名当见太平春。
赠杨荥阳
作者：高启
朝代：明

嘉陵美山水，亦复富文彦。杨君产其邦，材拔性高狷。布衣走名都，早入艺林选。客屈稷下谈，王邀邺中宴。出门得名声，不假亲旧援。匣剑未久埋，囊锥已先见。吐词实瑰奇，读者心欲颤。刀鸣斗夫勇，花妥笑女倩。如观广场中，百戏张曼衍。平生眼无人，遇我独相善。陌头每并出，两骑无后先。喜从兔园游，惭受狗监荐。君歌我固服，我赋君亦羡。堕筵吟帽乌，踏席舞裙茜。醉中共笑语，往往杂谐谚。有时出城西，山水恣攀践。岩眠曙猿惊，涧饮夏莺啭。吴宫妓去榭，萧寺僧开殿。龙门剥阴苔，高什记题遍。欢游正相酣，世事忽惊变。朋俦半生死，一世如激电。我棹返江浔，君车赴淮甸。旋闻逐流人，居濠又移汴。一身去何赍，空橐唯破砚。危途晚行疲，欲进足如罥。狼来树杪避，蝎走灯下见。渡河自撑篙，水急船断纤。及至秋已深，旧褐风裂片。难寻高阳饮，空吊鄢陵战。圣恩忽加怜，收拔佐山县。卑曹敢云辞，执版谒府掾。官庖尽炊藜，民赋半输绢。低飞蓬蒿间，不异雉带箭。有亲寓京师，年老阙供馔。欲奉朝夕欢，去职胡敢擅。晨上宰相书，得归遂微愿。上堂具珍鲑，呼妇卖钗钏。我时别君久，问讯愧无便。空题忆君诗，细字书满卷。今春被诏起，前史预编撰。始来长干门，杨柳正飞燕。逢君风尘余，不改旧颜面。握手话苦辛，悲喜杂庆唁。客中虽无钱，自写赊酒券。邀来卧东阁，月出初锁院。君言涉艰难，壮志今已倦。回头悟前非，更名慕蘧瑗。我闻棠溪金，不畏经百炼。胡为暂失路，遽欲老贫贱。吾皇奋神武，四海始安奠。栈通谕夷文，驿走征士传。时巡抗霓旌，肆觐冠星弁。功成万瑞集，礼欲议封禅。君才适时需，正若当暑扇。手持照国珠，胸出补衮线。便应上金銮，立对被天眷。嗟余忝载笔，鼠璞难自衒。幸兹际昌辰，魏阙宁不恋。但忧误蒙恩，不称终冒谴。秋风楚潮满，归舸帆欲转。君若念故交，殷勤一相饯。
赠杨荥阳
作者：高启
朝代：明

嘉陵美山水，亦复富文彦。杨君产其邦，材拔性高狷。布衣走名都，早入艺林选。客屈稷下谈，王邀邺中宴。出门得名声，不假亲旧援。匣剑未久埋，囊锥已先见。吐词实瑰奇，读者心欲颤。刀鸣斗夫勇，花妥笑女倩。如观广场中，百戏张曼衍。平生眼无人，遇我独相善。陌头每并出，两骑无后先。喜从兔园游，惭受狗监荐。君歌我固服，我赋君亦羡。堕筵吟帽乌，踏席舞裙茜。醉中共笑语，往往杂谐谚。有时出城西，山水恣攀践。岩眠曙猿惊，涧饮夏莺啭。吴宫妓去榭，萧寺僧开殿。龙门剥阴苔，高什记题遍。欢游正相酣，世事忽惊变。朋俦半生死，一世如激电。我棹返江浔，君车赴淮甸。旋闻逐流人，居濠又移汴。一身去何赍，空橐唯破砚。危途晚行疲，欲进足如罥。狼来树杪避，蝎走灯下见。渡河自撑篙，水急船断纤。及至秋已深，旧褐风裂片。难寻高阳饮，空吊鄢陵战。圣恩忽加怜，收拔佐山县。卑曹敢云辞，执版谒府掾。官庖尽炊藜，民赋半输绢。低飞蓬蒿间，不异雉带箭。有亲寓京师，年老阙供馔。欲奉朝夕欢，去职胡敢擅。晨上宰相书，得归遂微愿。上堂具珍鲑，呼妇卖钗钏。我时别君久，问讯愧无便。空题忆君诗，细字书满卷。今春被诏起，前史预编撰。始来长干门，杨柳正飞燕。逢君风尘余，不改旧颜面。握手话苦辛，悲喜杂庆唁。客中虽无钱，自写赊酒券。邀来卧东阁，月出初锁院。君言涉艰难，壮志今已倦。回头悟前非，更名慕蘧瑗。我闻棠谿金，不畏经百炼。胡为暂失路，遽欲老贫贱。吾皇奋神武，四海始安奠。栈通谕夷文，驿走征士传。时巡抗霓旌，肆觐冠星弁。功成万瑞集，礼欲议封禅。君才适时需，正若当暑扇。手持照国珠，胸出补衮线。便应上金銮，立对被天眷。嗟余忝载笔，鼠璞难自衒。幸兹际昌辰，魏阙宁不恋。但忧误蒙恩，不称终冒谴。秋风楚潮满，归舸帆欲转。君若念故交，殷勤一相饯。
赠杨荥阳
作者：高启
朝代：明
体裁：古风

嘉陵美山水，亦复富文彦。杨君产其邦，材拔性高狷。布衣走名都，早入艺林选。客屈稷下谈，王邀邺中宴。出门得名声，不假新旧援。匣剑未久埋，囊锥已先见。吐词实瑰奇，读者心欲颤。刀鸣斗夫勇，花妥笑女倩。如观广场中，百戏张曼衍。平生眼无人，遇我独相善。陌头每并出，两骑无后先。喜从免园游，惭受狗监荐。君歌我固服，我赋君亦羡。堕筵吟帽乌，踏席舞裙茜。醉中共笑语，往往杂谐谚。有时出城西，山水恣攀践。岩眠曙猿惊，涧饮夏莺啭。吴宫妓去榭，萧寺僧开殿。龙门剥阴苔，高什记题遍。欢游正相酣，世事忽惊变。朋俦半生死，一往如激电。我棹返江浔，君车赴淮甸。旋闻逐流人，居濠又移汴。一身去何赍，空橐唯破砚。危涂晚行疲，欲进足如罥。狼来树杪避，蝎走灯下见。渡河自撑篙，水急船断牵。及至秋已深，旧褐风裂片。难寻高阳饮，空吊鄢陵战。圣恩忽加怜，收拔佐山县。卑曹敢云辞，执版谒府掾。官庖尽炊藜，民赋半输绢。低飞蓬蒿间，不异雉带箭。有亲寓京师，年老阙供馔。欲奉朝夕欢，去职胡敢擅。晨上宰相书，得归遂微愿。上堂具珍鲑，呼妇卖钗钏。我时别君久，问讯愧无便。空题忆君诗，细字书满卷。今春被诏起，前史预编撰。始来长干门，杨柳正飞燕。逢君风尘馀，不改旧颜面。握手话苦辛，悲喜杂庆唁。客中虽无钱，自写赊酒券。邀来卧东阁，月出初锁院。君言涉艰难，壮志今已倦。回头悟前非，更名慕蘧瑗。我闻棠溪金，不畏经百鍊。胡为暂失路，遽欲老贫贱。吾皇奋神武，四海始安奠。栈通谕夷文，驿走徵士传。时巡抗霓旌，肆觐冠星弁。功成万瑞集，礼欲议封禅。君才适时需，正若当暑扇。手持照国珠，胸出补衮线。便应上金銮，立对被天眷。嗟余沗载笔，鼠璞难自衒。幸兹际昌辰，魏阙宁不恋。但忧误蒙恩，不称终冒谴。秋风楚潮满，归舸帆欲转。君若念故交，殷勤一相饯。
赠林泉民张梦辰次张贞居韵
作者：高启
朝代：明
体裁：七言律诗

雨船几度载狂客，诗卷平生随老翁。林下自成麋鹿友，世间相去马牛风。晓窗炊熟露葵紫，秋寺写残霜叶红。他日谁修耆旧传，著君应在隐沦中。
赠治冠梁生乞作高子羔旧样
作者：高启
朝代：明
体裁：古风

野人散发秋半稀，小冠宜著称短衣。清时无能耻恩泽，朝簪乍脱归田扉。进贤峨峨在头上，此物须当付卿相。闭门方欲诵诗书，烦君为制依我样。
赠演师
作者：高启
朝代：明
体裁：五言律诗

石桥寻礼罢，归住白云层。法悟经慵读，年衰塔倦登。青苔生砌锡，黄叶翳龛灯。我欲相依老，前身恐是僧。
赠漫客
作者：高启
朝代：明

畸人诚达生，聱叟亦旷士。漫客乃其徒，放意在云水。有山即漫游，有竹乃漫止。漫吟不求工，漫饮不须美。与物无留情，所适皆漫尔。人生本漫寄，何事纷戚喜。与子作漫交，逍遥论兹理。
赠漫客
作者：高启
朝代：明
体裁：古风

畸人诚达生，聱叟亦旷士。漫客乃其徒，放意在云水。有山即漫游，有竹仍漫止。漫吟不求工，漫饮不须美。与物无留情，所适皆漫尔。人生本漫寄，何事纷戚喜。与子作漫交，逍遥论兹理。
赠炼师祷雨
作者：高启
朝代：明
体裁：古风

白头道士骑一鹤，手把青莲下寥廓。人间又见海田枯，十丈黄尘没城郭。昔年服事茅长君，能役鬼神呼风云。下为群生扫旱沴，雨工驱起如羊群。阴雷填填天欲怒，灵飙吹旗紫坛暮。书入重关虎豹开，璧沉古井蛟龙护。须臾甘澍何滂沱，十日不雨应无禾。祠官空为大雩舞，觋女羞作迎神歌。明朝师归定何许，云里悬珠火如黍。更烦夜起把天瓢，翻作东南洗兵雨。
赠真上人
作者：高启
朝代：明
体裁：七言绝句

花下携琴见此僧，自言开法在金陵。十年江海游应遍，老去空山对一灯。
赠竹里子
作者：高启
朝代：明
体裁：古风

弭楫望迷林，閒为淇澳吟。君家不可见，但听烟中禽。日落浦云远，雨馀江水深。非同抱清节，岁晏复谁寻。
赠竹里子
作者：高启
朝代：明

弭楫望迷林，闲为淇澳吟。君家不可见，但听烟中禽。日落浦云远，雨余江水深。非同抱清节，岁晏复谁寻。
赠群上人
作者：高启
朝代：明
体裁：古风

湖雨洗秋碧，西南见诸峰。中有楞伽僧，迥閟超世踪。高风摇飞泉，落日带远松。欲往已知处，烟萝鸣饭钟。
赠胡校书奎
作者：高启
朝代：明
体裁：古风

我初遇子东海滨，苧衫席帽凌风尘。登城观涛共叹息，见者不识何如人。归时忆近看灯节，孤舟夜过黄冈雪。书来书往道加餐，几日相逢五年别。再会之计何悠哉，我未及去君能来。秋风吹残太湖水，乘兴上得吴王台。吴王台前白杨柳，西施去后吴娃丑。四海同为此地人，百壶独买谁家酒。更寻豪客作夜游，簸弄明月琵琶洲。有愁为君亦荡涤，何况我辈元无愁。醉中狂谈君可恕，且共周旋莫归去。秋光已算逼重阳，好为黄花三日住。
赠薛相士
作者：高启
朝代：明
体裁：古风

我少喜功名，轻事勇且狂。顾影每自奇，磊落七尺长。要将二三策，为君致时康。公卿可俯拾，岂数尚书郎。回头几何年，突兀渐老苍。始图竟无成，艰险嗟备尝。归来省昨非，我耕妇自桑。击木野田间，高歌诵虞唐。薛生远拿舟，访我南渚旁。自言解相人，视予难久藏。脑后骨已隆，眉间气初黄。我起前谢生，弛弓懒复张。请看近时人，跃马富贵场。非才冒权宠，须臾竟披猖。鼎食复鼎烹，主父世共伤。安居保常分，为计岂不良。愿生毋多言，妄念吾已忘。
赠谈鬼谷数瞽师金松隐
作者：高启
朝代：明
体裁：古风

我闻鬼谷子，乃是古仙真。避世青溪中，不污战国尘。著书十三章，当年授仪秦。二子不善用，竟皆杀其身。瞽师得异传，相去逾千春。不为从衡说，谈数妙入神。往年客南都，蓬门集朱轮。下帘论玄理，惊动金陵人。归来隐虞山，绕庐树松筠。谁言目无睹，内照灵光新。缅思大化根，生此下土民。起灭千万途，孰能究其因。或愚骋结驷，或贤被悬鹑。命也可奈何，天道谁疏亲。世事慎守常，毋使徒纷纶。
赠邻友
作者：高启
朝代：明

同居一坞中，只隔水西东。林近书灯露，溪回酒舫通。放凫长合队，移竹每分丛。只恐君征起，难期作两翁。
赠邻友
作者：高启
朝代：明
体裁：五言律诗

同居一坞中，只隔水西东。林近书灯露，溪回酒舫通。放凫长合队，移竹每分丛。只恐君徵起，难期作两翁。
赠醉樵
作者：高启
朝代：明
体裁：古风

川钓已遭猎，野耕终改图。不如山中樵，醉卧谁得呼。采山不采松，松花可为酒。酒熟谁共斟，木客为我友。木客已去空石床，举杯向月邀吴刚。借汝快斧斫大桂，要令四海增清光。林风吹发寒拥耳，独枕空尊碧岩里。此时忘却负薪归，猛虎一声惊不起。世间万事如浮烟，看棋何必逢神仙。青松化石鹤未返，酒醒又是三千年。
赠金华隐者
作者：高启
朝代：明
体裁：古风

我闻名山洞府三十六，一一灵迹纪真箓。金华秀出向东南，远胜阳明与勾曲。楼台缥缈开烟霞，天帝赐与神仙家。灵源有路不可入，但见几片流出云中花。子房之师赤松子，三千年前亦居此。飞行恍惚谁解寻，漫说至今犹不死。松花酒熟何处游，瑶草自绿春岩幽。群羊卧地散如石，老鹿耕田驯似牛。闻有隐君子，乃是学仙者。自从入山中，不曾到山下。世人莫知其姓名，以山呼之不敢轻。樵夫忽见苦未识，识疑便是黄初平。嗟我胡为在尘网，远望高峰若天壤。茯苓夜煮倘许飧，铁杖来敲石门响。
赠钱文则琴呈良夫
作者：高启
朝代：明
体裁：古风

古乐久不闻，古器亦残缺。惟有朱弦琴，韵与筝瑟迥殊别。此夜听君弹，四座寂不喧。古人有遗恨，似向弦中言。初调乍冲融，再弄忽悽惋。秋猿春鸟相间啼，梦绕潇湘碧云远。怒涛势出峡，斗石轰奔雷。漫流入沧海，悠然去无回。铜瓶一堕井，汲引不可上。离车轧轧晓出关，欲行未行苦惆怅。夜深庭树风雨惊，恍疑鬼神入蒲城。须臾响静月照席，玉壶冻破冰峥嵘。我心正如水，万籁不到耳。无端听此声，双泪迸落百感生。起请且莫弹胡笳，文姬思家意咨嗟。请莫弹履霜，孝子在野愁徬徨。愿君拂拭登高堂，先弹南风后文王。美哉大雅声洋洋，使我坐听忧俱忘。
赠铜台李壮士
作者：高启
朝代：明
体裁：古风

我祖昔都邺，神武为世雄。至今铜台下，子弟习其风。问君家何方，紫陌遥相通。虽云此相遇，情与乡里同。君有力振虎，勇气闻山东。匹马轻侠游，刀环缀缨红。正当兵尘起，思立尺寸功。不从董健儿，欲缚萧老公。凌厉越宋土，逶迤出齐中。时人不相顾，弃之若秋蓬。我岂白面郎，少年亦困穷。起为壮士歌，迅商薄高穹。初饮五斗尽，再饮一石空。与君岂乐祸，西方见妖虹。莫谓著鞭晚，艰难殊未终。
赠陶篷先生
作者：高启
朝代：明
体裁：古风

鲁连岂赵客，子房非汉臣。出处诚莫测，自是神仙人。中解龙虎斗，飘然去难亲。夫子古须眉，恍惚乃后身。长安昔纵酒，叩阁通平津。岂为慕圭组，但欲陈经纶。白璧弃路旁，举世不见珍。归来棹扁舟，烟波复谁驯。岂无一杯水，为君洒风尘。空将钓国手，老坐东海滨。逢余向沧洲，笑落头上巾。谓余有仙契，泥滓非久沦。花源罢通世，烟霞闭千春。便从夫子归，鸡黍会四邻。持谢渔舟子，休谈晋与秦。
赠马冠军
作者：高启
朝代：明
体裁：古风

一骑东方来，相逢新丰市。自言读父书，出身良家子。名在佽飞籍，兰缨悬鹿卢。曾为魏其客，不作平阳奴。欲行渡狼河，直擒射雕将。壮志忽蹉跎，秋风卧孤帐。解装出我筑，歌作变徵声。垆头落日在，歌罢酒再行。相君本鸢肩，岂是沉沦者。我亦方薄游，低头向人下。有志事竟成，古人不欺余。留将一白羽，待射鲁连书。
走狗塘（在城西）
作者：高启
朝代：明
体裁：古风

春堤长，春草浅，此地吴王曾走犬。猎场四面围画旗，红炬照辇还宫迟。割鲜夕宴谁共食，台上西子非樊姬。春苑年来草仍绿，韩卢已去多麋鹿。君不见汉皇纵狗殊有功，逐兔直到乌江东。
赴京道中逢还乡友
作者：高启
朝代：明

我去君却归，相逢立途次。欲寄故乡书，先询上京事。
赴京道中逢还乡友
作者：高启
朝代：明
体裁：五言绝句

我去君却归，相逢立途次。欲寄故乡言，先询上京事。
越来溪（在横山下）
作者：高启
朝代：明
体裁：古风

溪上山不改，溪边台已倾。越兵来处路，流水尚哀声。昨日荷花生，今朝菱叶死。亡国不知谁，空令怨溪水。
踏歌行
作者：高启
朝代：明
体裁：七言绝句

香尘和露踏成泥，花下风寒鬓脚低。夜静高楼有人听，起头一句唱教齐。
车过八冈
作者：高启
朝代：明
体裁：古风

上冈如登天，下冈如决川。劳哉挽车夫，呀喘当我前。两辕斗欲摧，土石厉且坚。我行悯其惫，时下息彼肩。虽非古羊肠，实惧覆与颠。如何道路子，车来竞连连。白日已倾仄，我行尚回邅。安得驾逸足，平野超飞烟。
车遥遥
作者：高启
朝代：明
体裁：乐府曲辞

鹍鸡啼霜海城白，征夫趣装牛上轭。天生两毂转长途，那得令君不为客。出门已远第一程，耳中鸣铎渐无声。房户宁嗟寂寞守，山川唯念苦辛行。欲车不行愿车覆，还愁损我车中玉。安得身如芳草多，相随千里车前绿。
转应词（二首）
作者：高启
朝代：明

疏雨疏雨，绿满昚芜洲渚。
江南相忆故人，远水遥山暮春。
春暮春暮，风急画船难渡。
辞户部后东还始出都门有作
作者：高启
朝代：明
体裁：七言律诗

诏贰民曹出禁林，陈辞因得解朝簪。臣材自信元难称，圣泽谁言尚未深。远水江花秋艇去，长河宫树晓钟沉。还乡何事行犹缓，为有区区恋阙心。
迁城南新居
作者：高启
朝代：明
体裁：七言律诗

辛苦中年未有庐，东西长寄一囊书。未能避俗还依俗，堪信移居更索居。叶满邻园烟羃羃，竹连僧舍雨疏疏。何须许伯长安第，此屋翛然已有馀。
迁娄江寓馆
作者：高启
朝代：明
体裁：古风

寓形百年内，行止固无端。我生甫三九，东西宜未阑。去年宅山陲，今年徙江干。野性崇俭陋，经营唯苟完。閒窗俯平畴，幽扉临远湍。岂忘大厦居，弗称非所安。披榛始来兹，霜露凄以寒。谁云远亲爱，弟子相与欢。室中有名酒，岁暮聊盘桓。
过保圣寺
作者：高启
朝代：明

隔江寒雾隐楼台，远逐钟声放艇来。乱后不知僧已去，几堆红叶寺门开。
过保圣寺
作者：高启
朝代：明
体裁：七言绝句

隔江烟雾隐楼台，远逐钟声放艇来。乱后不知僧已去，几堆红叶寺门开。
过保圣寺赠隆上人
作者：高启
朝代：明
体裁：七言绝句

汤公寺子陆公邻，杞菊畦荒夜雨频。莫讶相过偏不厌，白头禅客是诗人。
过僧舍访吕敏
作者：高启
朝代：明
体裁：七言律诗

几欲相寻与愿违，今朝始得过禅扉。磬声穿竹山房远，屐齿粘苔石径微。幽鸟每同驯鸽下，高人閒与老僧依。谈诗说偈俱堪喜，坐觉茶香上薜衣。
过僧舍访吕敏
作者：高启
朝代：明

几欲相寻与愿违，今朝始得过禅扉。磬声穿竹山房远，屐齿粘苔石径微。幽鸟每同驯鸽下，高人闲与老僧依。谈诗说偈俱堪喜，坐觉茶香上薜衣。
过刘山人园
作者：高启
朝代：明
体裁：五言律诗

欲问幽栖处，花蹊逐涧回。夕烟罗幕卷，春雨药房开。野鹤知琴意，山蜂给酒材。城中少閒客，谁解引车来。
过刘山人园
作者：高启
朝代：明

欲问幽栖处，花蹊逐涧回。夕烟罗幕卷，春雨药房开。野鹤知琴意，山蜂给酒材。城中少闲客，谁解引车来。
过北塘道中·其三
作者：高启
朝代：明
体裁：七言绝句

渺渺一径两陂间，杨柳初发水潺潺。惊鱼忽散人影尽，啼鸟时来春意閒。
过北塘道中·其三
作者：高启
朝代：明
体裁：七言绝句

苦欲看春春色稀，乱后何处有芳菲。晚莺啼歇野寂寂，双树家边人独归。
过北塘道中·其二
作者：高启
朝代：明
体裁：七言绝句

若欲看春春色稀，乱馀何处有芳菲。晚莺啼歇夜寂寂，双树溪边人独归。
过北塘道中·其四
作者：高启
朝代：明
体裁：七言绝句

渺渺一径两陂间，杨柳初发水潺湲。惊鱼忽散人影近，啼鸟来时春意閒。
过北塘道中四首
作者：高启
朝代：明

未得看春愁不禁，此日聊复试幽寻。行人入村花宛宛，吠犬隔水树深深。若欲看春春色稀，乱后何处有芳菲。晚莺啼歇野寂寂，双树溪边人独归。渺渺一径两陂间，杨柳初发水潺缓。惊鱼忽散人影尽，啼鸟时来春意闲。
过北塘道中（四首）
作者：高启
朝代：明
体裁：七言绝句

春水满田如一湖，入田放艇看鹅雏。女郎祠下野花杂，老子门前沙树孤。
过北塘道中（四首）
作者：高启
朝代：明
体裁：七言绝句

未得看春愁不禁，此日聊复试幽寻。行人入村花宛宛，吠犬隔水树深深。
过北塘道中（四首）
作者：高启
朝代：明

渺渺一径两陂间，杨柳初发水潺缓。惊鱼忽散人影尽，啼鸟时来春意闲。
过北塘道中（四首）
作者：高启
朝代：明

若欲看春春色稀，乱后何处有芳菲。晚莺啼歇野寂寂，双树溪边人独归。
过北庄访友
作者：高启
朝代：明
体裁：七言绝句

浅水平沙冻鸭眠，秋声吹过石桥边。寻君兼得寻诗兴，野树江云欲雪天。
过北庄访友
作者：高启
朝代：明

浅水平沙冻鸭眠，秋声和过石桥边。寻君兼得寻诗兴，野树江云欲雪天。
过吴淞江风雨不可渡晚觅渔舟抵松陵官馆
作者：高启
朝代：明
体裁：七言律诗

风雨方知客路难，飞鸿相逐渡江湍。港收渔市舟归晚，门掩官厅烛对寒。此地昔年曾远宿，何人今夕共清欢。枕边不为江声急，梦寐忧时未得安。
过城西废坞
作者：高启
朝代：明

乱前游最熟，乱后问都迷。园散栽花坞，林荒采菊蹊。废泉流圃浅，斜月下城低。唯有烟中鸟，迎人似旧啼。
过城西废坞
作者：高启
朝代：明
体裁：五言律诗

乱前游最熟，乱后问都迷。园散栽花户，林荒采菊蹊。废泉流圃浅，斜日下城低。惟有烟中鸟，迎人似旧啼。
过奉口战晨
作者：高启
朝代：明
体裁：古风

路回荒山开，如出古塞门。惊沙四边起，寒日惨欲昏。上有饥鸢声，下有枯蓬根。白骨横马前，贵贱宁复论。不知将军谁，此地昔战奔。我欲问路人，前行尽空村。登高望废垒，鬼结愁云屯。当时十万师，覆没能几存。应有独老翁，来此哭子孙。年来未休兵，强弱事并吞。功名竟谁成，杀人遍乾坤。愧无拯乱术，伫立空伤魂。
过山家
作者：高启
朝代：明

流水声中响纬车，板桥春暗树无花。风前何处香来近，隔崦人家午焙茶。
过峡石
作者：高启
朝代：明
体裁：古风

青山夹长溪，溪上有鱼市。土门闭落日，野气白于水。虎行车迹外，鸟起钟声里。吴语问居人，到州还几里。
过师子林
作者：高启
朝代：明

雨余鸟语凉，斜阳竹深见。频来非看花，借读《高僧传》。
过戴居士宅
作者：高启
朝代：明
体裁：五言律诗

江边戴颙宅，地好惬幽寻。高树藏卑屋，新篁补旧林。鸟成留客语，云作护花阴。不负沧洲约，重来论夙心。
过故将军第
作者：高启
朝代：明
体裁：七言律诗

甲第如云紫陌东，当年得意负边功。美人笑客登楼上，假子将兵卫阁中。深计谩誇三窟固，游魂难返九原空。门前车马今谁到，零落槐花向晚风。
过故将第
作者：高启
朝代：明

甲第如云紫陌东，当年得意负边功。美人笑客登楼上，假子将兵卫阁中。深计谩夸三窟固，游魂难返九原空。门前车马今谁到，零落槐花向晚风。
过旧送别处
作者：高启
朝代：明
体裁：五言绝句

前时送画船，西港柳株边。别处愁犹在，鸳鸯不肯眠。
过束氏废园
作者：高启
朝代：明
体裁：古风

人间乐事变，池上高台倾。歌堂杏梁坏，射圃菜畦成。不见妓钗影，讵闻宾履声。来斯欲摅抱，念昔反伤情。
过永定废寺
作者：高启
朝代：明
体裁：五言律诗

乱后僧何去，门閒落叶时。画昏秋蠹老，斋断午禽饥。罢说传心法，犹看赐额碑。不知兴坏理，来此岂无悲。
过永定废寺
作者：高启
朝代：明

乱后僧何去，门闲落叶时。画昏秋蠹老，斋断午禽饥。罢说传心法，犹看赐额碑。不知兴坏理，来此岂无悲。
过流通院二首
作者：高启
朝代：明

僧懒开门见客迟，空林流水日斜时。欲留诗句知曾过，我后来看竟是谁。橘柚林中薜荔垣，幽寻几度入秋园。虽然老衲无闻见，犹胜相逢俗客言。
过流通院（二首）
作者：高启
朝代：明
体裁：七言绝句

僧懒开门见客迟，空林流水日斜时。欲留诗句知曾过，我后来看竟是谁。
过流通院（二首）
作者：高启
朝代：明
体裁：七言绝句

橘柚林中薜荔垣，幽寻几度入秋园。虽然老衲无闻见，犹胜相逢俗客言。
过海云院赠及长老
作者：高启
朝代：明

衲拥寒云老一丘，游方无梦转悠悠。茶香吹过前林晚，菜叶流来别涧秋。旧拂讲余悬壁上，残经定后落床头。紫藤坞里归逢雪，煨芋曾烦慰客愁。
过海云院赠及长老
作者：高启
朝代：明
体裁：七言律诗

衲拥寒云老一丘，游方无梦转悠悠。茶香吹过前林晚，菜叶流来别涧秋。旧拂讲馀悬壁上，残经定后落床头。紫藤坞里归逢雪，煨芋曾烦慰客愁。
过海昌赠使君李兼镇禦
作者：高启
朝代：明
体裁：七言律诗

海上观风逐使车，将军双庙有遗墟。已看田父迎猫虎，未遣溪人射鳄鱼。日出盐生沙地白，潮来波动县城虚。故人相识登楼意，不是怀归畏简书。
过海昌赠李侯
作者：高启
朝代：明
体裁：五言律诗

閒厅昼下帘，秋色满疏髯。久戍残兵老，多贫长吏廉。阴风潮动郭，晴日地生盐。三老相逢说，年来户剩添。
过海昌赠李侯
作者：高启
朝代：明

闲厅昼下帘，秋色满疏髯。久戍残兵老，多贫长吏廉。阴风潮动郭，晴日地生盐。三老相逢说，年来户剩添。
过湖南舟中卧作
作者：高启
朝代：明
体裁：七言绝句

野客分携水店前，浪平舟稳称酣眠。午鸡啼处前村近，过尽平湖几曲天。
过湖舟中望寺
作者：高启
朝代：明
体裁：七言绝句

出浦平波忽远开，隔湖烟树有楼台。归舟未得寻僧去，空听钟声寺里来。
过狮子林
作者：高启
朝代：明
体裁：五言绝句

雨馀鸟语凉，斜阳竹深见。频来非看花，借读《高僧传》。
过白鹤溪
作者：高启
朝代：明

昨发白鹭洲，今过白鹤溪。溪流几回转，只在晋陵西。月出女犹浣，云深猿自啼。茅峰虽咫尺，无计蹑丹梯。
过立公房
作者：高启
朝代：明
体裁：古风

空院闭深竹，幽花有孤妍。春深鸟语寂，风磬时冷然。非兹绝尘地，何以寄高禅。
过胡博士郊居胡善筮
作者：高启
朝代：明
体裁：五言律诗

头白兰陵客，幽居共一村。老来吟力退，贫去告身存。夕吹鸣梨叶，秋泉注稻根。时因来问筮，独叩树间门。
过野寺次韵徐廉使琰旧题
作者：高启
朝代：明
体裁：七言律诗

使节城东按部回，曾将从吏到香台。秋林数骑萧萧去，晚泽孤鸿噭噭来。萝雨湿衣溪路转，柏风吹烛殿门开。当年物色虽留与，题壁惭无子美才。
过野寺次韵徐廉使琰旧题
作者：高启
朝代：明

使节城东按部回，曾将从吏到香台。秋林数骑萧萧去，晚泽孤鸿噭噭来。萝雨湿衣溪路转，柏风吹烛殿门开。当年物色难留与，题壁惭无子美才。
迎送神曲
作者：高启
朝代：明
体裁：乐府曲辞

荐芳兮奠醑，斲冰为梁兮，葺荷以为宇。神不来兮孰与处，空山愀兮暮多雨。渺吾望兮潇湘，云冥冥兮水茫茫。有美人兮在堂，盍归来兮故乡。导赤鲤兮从玄鼍，冷风回兮水惊波。俨灵旗兮来下巫，抚节兮安歌。安歌兮未急，倏回辀兮山之侧。南有渊兮北有湫，神不留兮我心忧，愿岁来兮惠我秋。
追挽恭孝先生二首·其一
作者：高启
朝代：明
体裁：五言律诗

闽洛遗风在，河汾旧业传。书攻藏简后，易究出图先。晓禁辞持橐，寒厅恋坐毡。临危谁复似，身与敕俱全。
追挽恭孝先生二首·其二
作者：高启
朝代：明
体裁：五言律诗

北阙书空上，东川教自陈。可当衰乱日，复丧老成人。堂静悬鱼绝，坟荒下马频。传家欣有子，执笔际昌辰。
追次唐人韵
作者：高启
朝代：明
体裁：七言律诗

任侠平生慕灌夫，每思鸣剑起伊吾。歌调锦瑟初移柱，笑掷金盘已作卢。买妾竞誇燕地女，求官不事霍家奴。灞陵猎骑归冲雪，笑杀诗人撚冻须。
退思斋为蔡参军赋
作者：高启
朝代：明
体裁：古风

难鸣起趋府，事至纷善惑。应兹苟弗推，在理宁免忒。归来坐深念，恒恐有惭德。缺政何以裨，厚责何以塞。岂徒省厥躬，庶用匡尔国。昔闻独乐叟，中夜忘寝息。愿君守勿渝，明明此遗则。
送丁孝廉之钱塘就简张著作方员外
作者：高启
朝代：明

江边同客乱离余，远别那堪近岁除。若见故人询旅况，知君解说不烦书。
送丁孝廉之钱塘就简张著作方员外
作者：高启
朝代：明
体裁：七言绝句

江边同客乱离馀，远客那堪近岁除。若见故人询旅况，知君解说不烦书。
送上海石明府
作者：高启
朝代：明
体裁：古风

三月熟桑椹，四月落枣花。布谷树下飞，塘转村路斜。东塍击耕鼓，西林掷缲车。但言此地乐，不闻此地嗟。虽无夕烽惊，尚苦秋赋加。烦君始到日，为我问田家。
送丕上人还四明育王寺
作者：高启
朝代：明
体裁：七言律诗

解夏还寻旧寺栖，满船黄叶过长溪。袈裟影入秋山远，舍利光悬夜塔低。鹅识讲时常绕听，猿知定后不惊啼。却惭扰扰城中客，觉路如今去尚迷。
送丕上人还四明育王寺
作者：高启
朝代：明

解夏还寻旧寺栖，满船黄叶过长溪。袈裟影入秋山远，舍利光悬夜塔低。鹅识讲时常绕听，猿知定后不惊啼。却惭扰扰尘中客，觉路如今去尚迷。
送乌程冯明府
作者：高启
朝代：明
体裁：五言律诗

青山若下南，一骑入晴岚。县治琴声古，泉香酒味甘。竹栏春护鸭，苇箔夏分蚕。大小冯君后，传家尔最堪。
送人出镇
作者：高启
朝代：明
体裁：七言律诗

家出山西负勇名，拥旌方见去专城。风生晓帐旌旗动，月落寒谯鼓角清。麟阁封侯初受任，雁门擒敌旧功成。如今四海无征战，雅咏投壶乐太平。
送人游湘中
作者：高启
朝代：明

离恨挂帆樯，随君远入湘。飞花荡春影，江水不胜长。
送任兵曹赴边
作者：高启
朝代：明
体裁：七言律诗

少年耻着惠文冠，幕下时时把剑看。官烛未销鸡送晓，军笳忽动马嘶寒。关连云树征途迥，塞接霜芜战地宽。见说长平门下客，奇材唯有一任安。
送任兵曹赴边
作者：高启
朝代：明

少年耻着惠文冠，幕下时时把剑看。官烛未销鸡送晓，军笳忽动马嘶寒。关连远树征途迥，塞接霜芜战地宽。见说长平门下客，奇材唯有一任安。
送何明府之秦邮（何，淮东人。已三为县令）
作者：高启
朝代：明
体裁：七言律诗

马前风叶助离声，楚驿都荒不计程。一令尚淹三县事，几家曾见十年兵。夕阳远树烟生戍，秋雨残荷水绕城。父老不须重叹息，君来应有故乡情。
送何记室游湖州
作者：高启
朝代：明

暮雨关城独去迟，少年心事剑相知。故人当路轻贫贱，倦客逢秋恶别离。疏柳一旗江上酒，乱山孤棹道中诗。水嬉散后湖亭废，此去烦君吊牧之。
送倪贤良归吴门
作者：高启
朝代：明
体裁：七言律诗

数千里外久相违，十八滩头偶独归。自说病来辞幕府，只因愁绝念庭闱。吴歌重把还乡酒，蛮布犹穿过岭衣。话尽三年游历事，满庭风雨送斜晖。
送倪雅
作者：高启
朝代：明
体裁：古风

交游结深欢，离别生远念。聊持毛子檄，暂脱刘生剑。南风柳下亭，杯动江色滟。山遥马嘶驿，日落蝉鸣店。此去渐成名，驰驱君勿厌。
送僧希载赴天界
作者：高启
朝代：明
体裁：七言律诗

水郭春寒压柳丝，扁舟遥送道林支。日边金界曾游地，雪后沧江欲渡时。座近炉香朝听法，窗传钵韵夜谈诗。龙河旧日栖禅侣，想拂云床正待师。
送僧恬归灵隐
作者：高启
朝代：明
体裁：五言律诗

游方应未久，柳色变新年。在路逢春雪，还山访冷泉。钟催投寺锡，灯照泊江船。法意休多问，无言即是禅。
送僧震赴京省师
作者：高启
朝代：明
体裁：七言绝句

孤云飞傍五云遥，京国寻师去兴饶。明日春寒江上路，雪花应杂雨花飘。
送内兄周谊还江上
作者：高启
朝代：明

忆奉纶音趋赴朝，曾烦远送过枫桥。云山方恨成睽阻，雪夜俄来件寂寥。吴苑疏钟沉晚树，楚江归雁逐寒潮。情亲海内如君少，敢惜离魂为一销。
送内兄周谊还江上
作者：高启
朝代：明
体裁：七言律诗

忆奉纶音趣赴朝，曾烦远送过枫桥。云山方恨成暌阻，雪夜俄来伴寂寥。吴苑疏钟沉晚树，楚江归榜逐寒潮。情亲海内如君少，敢惜离魂为一销。
送刘使君
作者：高启
朝代：明
体裁：古风

去年送使君，路远已海湄。今年送使君，路远复过之。路远岂足言，人远自可悲。夕宴鲜共欢，昼出乏并驰。君怀孰可语，予过畴能规。此行剖竹符，东方抚茕嫠。王事正靡盬，奚暇及尔私。但令中弗迁，庶以慰所思。
送刘将军
作者：高启
朝代：明

朔风吹沙复吹雪，笑解吴钩初欲别。酒酣击筑和悲歌，将军出关车骑多。
送刘明府
作者：高启
朝代：明
体裁：古风

贱士寡谐世，放居江海边。朋俦渐乖睽，憔悴不自妍。顾影鲜欢趣，恶离倍当年。他人亦以悲，况复如子贤。荒途风霜交，岁晏增慨然。乱雀噪丛棘，惊鸿逝长天。斗酒岂足陈，薄意聊以宣。出处道既殊，不得长周旋。谁谓非遐方，浮云阻山川。何以慰渴饥，令名期可传。
送刘省郎出佐边郡
作者：高启
朝代：明
体裁：五言律诗

符券前军重，衣冠上客才。地图连异壤，星次出中台。暮雨车投峡，秋风扇却埃。省中梧树在，鸣凤会重来。
送前国子王助教归临川
作者：高启
朝代：明

去国独依依，羁臣泪湿衣。梦中燕月冷，望里楚山微。世变人惊老，身全诏许归。舟前枫叶落，应到故园扉。
送前国子王助教归临川
作者：高启
朝代：明
体裁：五言律诗

去国独依依，羁臣泪满衣。梦中燕月远，望里楚山微。世变人惊老，身全诏许归。舟前枫叶落，应到故园扉。
送前进士夏尚之归宜春
作者：高启
朝代：明
体裁：五言律诗

凄凉庾开府，老去复如何。故国归鸿少，新朝振鹭多。菊荒应自叹，麦秀竟谁歌。相送堪愁思，潇潇楚水波。
送前进士夏尚之归宜春
作者：高启
朝代：明

凄凉庾开府，老去复如何。故国归鸿少，新朝振鹭多。菊荒应自叹，麦秀竟谁歌。相送堪愁思，萧萧楚水波。
送医士宋君之江上
作者：高启
朝代：明
体裁：五言律诗

诗瓢与药囊，此去即行装。迹隐名犹在，交亲意未忘。剔芸翻旧帙，尝草识新方。春水孤舟起，还来问竹房。
送史丞之海门
作者：高启
朝代：明
体裁：五言律诗

黄茅连雾雨，此地久荒凉。日出嵎夷迩，江通渤澥长。改官非谪宦，到邑是还乡。海上遥闻说，归人已裹粮。
送史丞之海门史淮东人
作者：高启
朝代：明

黄茅连雾雨，此地久荒凉。月出嵎夷迩，江通渤澥长。改官非谪宦，到邑是还乡。海上遥闻说，归人已裹粮。
送叶判官赴高唐时使安南还
作者：高启
朝代：明
体裁：七言律诗

铜柱崖前使节过，贡随归骑入京多。一官暂遣陪成瑨，片语曾烦下赵佗。晓拜赐衣辞绛阙，秋催征棹渡黄河。政馀好赋登临咏，闻说州人最善歌。
送叶判官赴高唐时使安南还
作者：高启
朝代：明

铜柱崖前使节过，贡随归骑入京多。一官暂遣陪成瑨，片语曾烦下赵陀。晓拜赐衣辞绛阙，秋催征棹渡黄河。政余好赋登临咏，闻说州人最善歌。
送叶卿东游
作者：高启
朝代：明
体裁：古风

闻君辞家今几年，布衣线断芒屦穿。江湖梦回灯火夜，听雨每忆山中田。兵戈忽断故乡路，虽有两足归无缘。上书愿雪父兄耻，画地聚米筹山川。居然无成困逆旅，白日但看孤云眠。时人不容祢生傲，坐客岂信毛公贤。黄金已尽酒徒散，壮士反为儿女怜。饥吟倚壁气未馁，有似病鹘栖荒烟。却欲南游探禹穴，仆夫整驾鸡鸣前。波涛翻江畏饥鳄，雾雨连海愁飞鸢。相逢谁肯问憔悴，山水自为穷人妍。乾坤无家去何止，飘泊不异回风船。区区愿君自爱惜，今古遇合无非天。乱离贫贱何足叹，王孙亦在道路边。我今岂少四方志，读书坐破床头毡。恩雠两无欲谁报，送子空歌宝剑篇。
送叶卿还陇西公幕兼简周军咨
作者：高启
朝代：明
体裁：七言律诗

落日关城动鼓笳，远游怜汝尚无涯。壮身谩托三公府，归梦难寻万里家。投驿暮山灯照叶，待潮秋渡棹粘沙。军中记室如相问，只说愁吟对菊花。
送叶卿还陇西公幕兼简周军咨
作者：高启
朝代：明

落石关城动鼓笳，远游怜汝尚无涯。壮身谩托三公府，归梦难寻万里家。投驿暮山灯照叶，待潮秋渡棹粘沙。军中记室能相问，只说愁吟对菊花。
送叶山人
作者：高启
朝代：明

岁晚麻衣冒雪寒，高歌欲去醉长安。山瓢行负知何有，半是诗丸半药丸。
送吕卿
作者：高启
朝代：明

远汀斜日思悠悠，花拂离肠柳拂舟。江北江南芳草遍，送君并得送春愁。
送吕卿
作者：高启
朝代：明
体裁：七言绝句

远汀斜日思悠悠，花拂离觞柳拂舟。江北江南芳草遍，送君并得送春愁。
送吕秀才入道
作者：高启
朝代：明
体裁：七言律诗

学礼茅君便入山，黄冠初著称清颜。杏园不羡龙头贵，蓬岛应思鹤背閒。窗下弃檠辞妇去，坛前受箓拜师还。白云知胜青云好，挥手从今谢世间。
送吴县令迁松陵
作者：高启
朝代：明
体裁：五言律诗

山县弹琴罢，江城露冕初。夏霖湖更阔，朝日市长虚。柳下催耕鼓，桑间问俗车。秋风莫思去，客馆有鲈鱼。
送吴生赴汴省其父指挥
作者：高启
朝代：明

都亭槐雨净朝埃，彩服逢秋试剪裁。定远未归双节在，孝廉初去一船开。城依梁苑烟中闭，河绕隋堤树里来。家庆拜余寻旧迹，夕阳骑马过繁台。
送吴生赴汴省其父指挥
作者：高启
朝代：明
体裁：七言律诗

都亭槐雨净朝埃，彩服逢秋试剪裁。定远未归双节在，孝廉初去一船开。城依梁苑烟中闭，河绕隋堤树里来。家庆拜馀寻旧迹，夕阳骑马过繁台。
送周四孝廉后酒醒夜闻雁声
作者：高启
朝代：明
体裁：古风

别时酒忽醒，客去唯空舍。风雪雁声来，寒生石城夜。遥忆渡江船，正泊枫林下。
送周复秀才赋行李中一物得纨扇
作者：高启
朝代：明

不画乘鸾女，应怜素质新。霜机惊落早，风麈尚挥频。席上曾歌怨，窗间或掩颦。何如为君子，远路障埃尘。
送周复秀才赋行李中一物得纨扇
作者：高启
朝代：明
体裁：五言律诗

不画乘鸾女，应怜素质新。霜机惊落早，风麈让挥频。席上曾歌怨，窗间或掩颦。何如为君子，远路障埃尘。
送周将军请老归耕
作者：高启
朝代：明
体裁：古风

鞍马息戎役，筋力喜尚全。买牛西冈垂，聊复治废田。零雨何濛濛，决流亦涓涓。良苗及时新，人情一欣然。甘此耕耘劳，忘彼富贵妍。心同老农夫，闵闵望有年。家廪傥得高，尚愿输资边。
送周履道入郭
作者：高启
朝代：明
体裁：五言律诗

离群方感怆，况复与君违。花隐归城旆，风吹渡水衣。须知喧寂异，莫讶往来稀。今夜空斋雨，谁怜独掩扉。
送周省郎之海虞判官
作者：高启
朝代：明

黄茅连野邑城荒，佐邑初烦旧省郎。雁起海风吹暮角，鸡鸣关月照晨妆。读书台下逢人少，濡墨厅中忆尉狂。君到官曹无事日，一尊为我酹斜阳。
送周省郎之海虞判官
作者：高启
朝代：明
体裁：七言律诗

黄茅连野邑城荒，佐邑初烦旧省郎。雁起海风吹暮角，鸡鸣关月照晨装。读书台下逢人少，濡墨厅中忆尉狂。君到官曹无事日，一尊为我酹斜阳。
送哲明府之新滏
作者：高启
朝代：明
体裁：七言绝句

花落春衫试剪裁，石头城下楚帆开。凭谁为报清江吏，麦雉鸣时县令来。
送唐博士肃移家槜李
作者：高启
朝代：明
体裁：五言律诗

杨柳发初齐，春阴废院西。故人乘醉别，新鸟傍愁啼。舟重全家去，诗多一路题。杏花开北郭，谁复共招提。
送唐博士肃移家醉李
作者：高启
朝代：明

杨柳发初齐，春阴废苑西。故人乘醉别，新鸟傍愁啼。舟重全家去，诗多一路题。杏花开北郭，谁复共招携。
送圭上人
作者：高启
朝代：明
体裁：古风

曾来看江雨，同倚香台上。师今西去遥，还上香台望。淮山暮钟起，楚水春帆漾。来去本随缘，分携莫惆怅。
送姚架阁
作者：高启
朝代：明
体裁：五言律诗

芳尘怅别筵，新柳驿亭前。客散春城酒，人登暮雨船。江楼先见日，郡界远临边。别后安民俗，应知从事贤。
送孙主簿之德清孙善琴
作者：高启
朝代：明
体裁：五言律诗

山水匝秋城，君行思已清。道逢迎吏拜，田杂戍人耕。地远知边信，家贫称县名。应携一琴去，相和长官鸣。
送安南使者杜舜乡还国应制安南初入贡朝廷遣翰林学士张以宁赍诏册其主为王及境而薨其世子遣舜卿来告哀且请命及还命朝臣赋诗送之
作者：高启
朝代：明
体裁：五言排律

南粤知文化，来庭喜最先。地书通汉日，贡纪入周年。号册才临境，容衣忽掩泉。使蒙天语唁，嗣许国封传。晓阙晴飞凤，炎溪晚堕鸢。往来时物异，存殁圣恩全。诏去开蛮雾，帆归望海天。但修忠顺节，世业自绵延。
送宋君南康葬亲
作者：高启
朝代：明
体裁：七言律诗

长挥客泪楚云东，故国江山百战中。遗柩十年嗟未掩，归舟千里喜才通。远途敢避风涛恶，旧陇应知草树空。料得南冈庐宿处，夜深猿鸟泣西风。
送客之海上得诚字
作者：高启
朝代：明
体裁：古风

卧厩困田子，抱关老侯生。岂无一时辱，终有千载名。子亦屈身者，薄禄非所荣。结欢谁云浅，一杯吐衷诚。艰难我何托，所托在友朋。平生不伤离，此离骨为惊。白日川上没，歌作变徵声。明朝欲观海，浩荡逐东征。
送客归闽省觐
作者：高启
朝代：明
体裁：五言律诗

秋城闻暮砧，归思忽盈襟。客久依人遍，亲衰念子深。青山分岭路，红荔到乡林。菽水还堪乐，何须季子金。
送客曲
作者：高启
朝代：明
体裁：乐府曲辞

送客车在门，劝客杯在手。明日长安花，今夜宜城酒。愿客饮此勿复辞，我无黄金为客寿。人生无处无弟兄，乡里刺促谁知名。卖书买得百金剑，有身须向关山行。马四蹄，车两毂。行人欲发休踯躅，嘐嘐鸡鸣赤日旭。
送家兄西迁
作者：高启
朝代：明
体裁：古风

昔别归有期，此别去何极。西迁属事变，咎责非已得。家贫无行资，空橐辞故国。匆匆逐徒旅，宛宛谢亲识。牵攀不能留，恸哭野水侧。离鸿为回翔，浮云暮愁色。别时虽云苦，未若别后忆。愿行勿忧家，养亲自我职。殊方气候异，炎雾秋未息。委命毋怨尤，长年强餐食。
送宿卫将出守邓州
作者：高启
朝代：明

中郎身领仗，宿卫在承明。旧射双雕落，新乘五马行。红云遥魏阙，白水近穰城。好劝诸年少，春来卖剑耕。
送张倅之云间
作者：高启
朝代：明
体裁：古风

鲈乡亭前枫叶稀，读书堆下征雁飞。孤城迢递秋色里，作官自好休思归。扁舟晚待潮东去，琴鹤由来是家具。别意方留江上杯，离心已挂云间树。如此风流一使君，文章政事更何云。绝怜退食兼荣养，不向山头望白云。
送张司勋赴宝庆同知
作者：高启
朝代：明
体裁：五言律诗

乍出司勋幕，还乘别驾车。按图犹汉地，输布尽蛮家。山热蛇悬树，江晴鹤浴沙。郡楼回首处，北斗近京华。
送张员外从军越上
作者：高启
朝代：明
体裁：古风

鹍鸡啼霜海城白，谁扫行车出南陌。刀头装得愿酬恩，知是狂游广州客。击筑悲歌斗酒前，又从飞将去临边。幕中草檄风生笔，马上吟诗月在鞯。秋声万里随征雁，南北长江竟谁限。明朝若上越王台，应有中原陆沈叹。
送张徵君南游
作者：高启
朝代：明
体裁：七言律诗

故人多去不堪留，况复看君更远游。流落正逢摇落景，乱离还值别离愁。夕阳亭上匆匆酒，寒雨江边渺渺舟。此后衡门应独掩，诗篇寂寞有谁酬。
送张文学之槜李
作者：高启
朝代：明
体裁：古风

回川带绿树，窈窕有鸣禽。江郭去非远，伤离空满襟。林中古殿静，池上高斋阴。应想弹琴士，杏花春雨深。
送张羽后夜坐西斋
作者：高启
朝代：明
体裁：五言律诗

閒斋听钟坐，忧绪怅多端。鸣雁雨中急，离人江上寒。秋灯下木叶，夜艇隔风湍。别后情萧索，方知旧会欢。
送张羽后夜坐西斋
作者：高启
朝代：明

闲斋听钟坐，忧绪怅多端。鸣雁雨中急，离人江上寒。秋灯下木叶，夜艇隔风湍。别后情萧索，方知旧会欢。
送张隐君归耕西山
作者：高启
朝代：明
体裁：古风

山中久无人，秋风桂枝衰。朝逢还山客，言趁白云期。人出君乃遁，嗟哉此何时。东冈有良田，负耒当自治。四体虽云劳，岁晏可免饥。而来未能返，驱车竟何之。
送徐七山人往蜀山书舍
作者：高启
朝代：明
体裁：古风

结客抱狂志，倾身通侠交。东将观渤澥，西欲踰函崤。奔蹄脱惊辔，堕翮连飞镳。酒具载车出，兵法篝灯钞。从军愿奋立，学儒耻讥嘲。宁期忧事集，顿使芳年抛。尘衣晓城陌，雪帽寒江郊。客堂感蟋蟀，妇室悲蟏蛸。自笑失水鲋，空惭得云蛟。获君乃瑚琏，顾我犹斗筲。高怀矫衰薄，雅音变哇咬。谈诗辨六义，读易穷诸爻。情亲岂殊意，气合真同胞。因依像轮辐，畅和谐埙匏。妓席夜留宴，僧扉昼携敲。循花纵步屧，映柳持鸣鞘。塘行月滟滟，林卧风梢梢。要渺送讴唱，澜翻杂诙啁。匕滑炊野饭，盘香荐山肴。遭时虽龃龉，处俗不混淆。曩游既相挈，兹离竟谁教。浮湖理去榜，祖道移中庖。遐方未罢戍，近日犹被抄。鹿惊互奔并，虎斗仍咆哮。荒墟少砧杵，远垒多笳铙。问往何土里，答云此岩嶅。人安地有阻，岁稔田无硗。牛羊可放牧，鹅鸭供燖炮。湍长矶硙激，石古洼樽坳。樵斤听伐木，猎火看除茆。雨红烂秋实，露紫舒夏苞。溪晴雁拍拍，村曙鸡胶胶。书声隐篁竹，棹响穿蒲茭。聊将偶沮溺，谁敢侪夷巢。末事诚琐琐，大言匪嘐嘐。世险路生阱，名浮浪吹泡。耰锄拟共把，干戚行俱包。社餔饮烹狗，腊祀歌迎猫。慎勿厌寂寞，长当谢纷哓。
送徐山人浩师还郭·其一
作者：高启
朝代：明
体裁：七言绝句

欲共归舟懒入城，再三难判别时情。聊题诗卷投君袖，相伴秋江此日行。
送徐山人浩师还郭·其二
作者：高启
朝代：明
体裁：七言绝句

客巾僧衲影翩翩，同逐秋风上别船。赖得江帆无树隐，相望直到暮城边。
送徐山人还蜀山兼寄张静居
作者：高启
朝代：明
体裁：七言律诗

我因解绂远辞京，君为修琴暂入城。偶尔相逢春酒熟，飘然忽去暮烟生。山头学啸犹闻响，世上留诗不写名。西涧烦询张静者，年来注《易》几爻成。
送思上人
作者：高启
朝代：明
体裁：五言律诗

名林虽尽废，南去只随缘。野饭晨留钵，城钟夜到船。虎驯应畏法，鸟唤不惊禅。他日期相见，高峰旧塔前。
送恩公还江心寺
作者：高启
朝代：明
体裁：五言排律

上人居宝地，胜处似金山。楼阁开天界，波涛隔世寰。钟闻孤屿外，刹出乱云间。螺女晨修馔，龙君夜叩关。游方来暂会，辞阙去难攀。旧业菱生沼，离城柳映湾。衣沾炉气出，船载磬声还。施贝来江估，持经化岛蛮。诸缘除未早，半偈悟犹艰。安得如康乐，登临此共閒。
送恩禅师弟子勤归开元寺
作者：高启
朝代：明
体裁：七言律诗

山衲经寒补杂缯，白云高寺遍寻登。法身已见浮来佛，宗旨曾传化去僧。归过江城谁施饭，定依旧院自悬灯。明朝应恨千峰阻，欲问楞伽已不能。
送易从事祖饮南渚
作者：高启
朝代：明
体裁：五言律诗

疏杨映老荷，别处最秋多。送客年年路，愁人日日波。霞明添醉色，风急断离歌。莫为官程促，青山易看过。
送易左司分省广西
作者：高启
朝代：明

朝廷特念远民深，画省分官出桂林。油幕乍开依汉节，卉衣时到贡蛮金。四时花发山多暖，半日岚开市尚阴。虞帝祠前黄竹里，相思莫听鹧鸪吟。
送易左司分省广西
作者：高启
朝代：明
体裁：七言律诗

朝廷特念远氓深，画省分官出桂林。油幕乍开依汉节，卉衣时到贡蛮金。四时花发山多暖，半日岚开市尚阴。虞帝祠前黄竹里，相思莫听鹧鸪吟。
送曹生归新安山中
作者：高启
朝代：明
体裁：古风

黄山西来九华连，岩洞翕忽通云烟。白鹅岭下炼丹处，瑶草独秀今千年。三十六峰在青天，仰面历数举马鞭。高林杂树多未识，风雨一过俱葱芈。山深何物尤可怜，秋禽幽鸣巧如弦。路回涧阻似无地，中有莳药千家田。云间鸡犬隔流水，居人彷佛皆神仙。我欲穷游久无缘，羡君忽去寻归船。猿声两岸溪几曲，白沙明月相洄沿。到时西峰草堂前，应有携酒来华巅。山人不喜说朝市，但说久别情依然。尘埃旧褐便可脱，濯费十斛山中泉。为予净扫石上叶，早晚有意来高眠。
送曾主簿之平乐
作者：高启
朝代：明
体裁：五言律诗

路出桂江东，乡音想未通。蛇飞山苦雾，鹏运海多风。木魁长欺客，花蛮少学农。县厅何处在，椰叶晚阴中。
送曾主簿之平乐
作者：高启
朝代：明

路出桂江东，乡音想未通。蛇飞山苦雾，鹏运海多风。木魅长欺客，花蛮少学农。县厅何处在，椰叶晚阴中。
送朱从事之吴兴
作者：高启
朝代：明

释褐方从宦，青山故郡邻。草深湖带雨，花暗驿藏春。鼓聚祈蚕女，舟逢射鸭人。幕中应待久，徒此惜离辰。
送朱谢二博士进贺冬至表赴京师听宣谕毕还吴
作者：高启
朝代：明

驿骑双驰捧绿章，都门逢旧喜洋洋。小儒方幸瞻天近，远使初来贺日长。仗下丹墀晴雪尽，朝回紫陌晓尘香。承宣归去难留驻，乞报平安到故乡。
送李丞之归安
作者：高启
朝代：明
体裁：七言绝句

苕花微雨落秋汀，一路青山棹几停。预喜哦诗无俗吏，两松相对县丞厅。
送李使君镇海昌
作者：高启
朝代：明
体裁：七言律诗

海风千里捲双旌，按辔初闻属部清。人杂岛夷争午市，潮随山雨入秋城。鸣狐不近睢阳庙，突骑犹屯广利营。肯埽帐中容我醉，夜深燃烛卧谈兵。
送李使君镇海昌（州有双庙）
作者：高启
朝代：明

海风千里卷双旌，按辔初闻属部清。人杂岛夷争午市，潮随山雨入秋城。鸣狐不近睢阳庙，突骑犹屯广利营。肯扫帐中容我辞，夜深燃烛卧谈兵。
送李别驾赴越
作者：高启
朝代：明
体裁：古风

常别岂不感，此别尤可嗟。一别一去远，魂断秋无涯。我何恨别君，君犹别其家。霜露满故园，不待菊有花。越禽啼枫林，路尽秋日斜。到郡且足乐，闻有山水嘉。
送李架阁赴山西行省
作者：高启
朝代：明
体裁：古风

日暮踰大河，北望古晋疆。万里饶风沙，地接戎与羌。翩翩并州儿，跃马能挽强。古来事争夺，百战在此场。圣皇刬群雄，抚剑定八荒。眷兹形胜都，建侯树藩方。披榛开幕府，宾从皆才良。所期偃甲兵，民物自此康。山河罢阻险，沃野多耕桑。君行愿努力，远别庸何伤。
送李用和提举
作者：高启
朝代：明
体裁：古风

髯君孤直士，与世颇异俦。不交金张家，而独与我游。我居在君里，衡门闭深幽。十年诵诗书，进取拙自谋。名藩多英豪，光彩溢道周。朝逢将军车，暮避刺史驺。皆云意气盛，官高富春秋。良辰竞为乐，广席罗珍羞。君独日暮归，贫乃与我侔。雪畦寒蔬茁，冰盎春蛆浮。高堂可燃烛，谈咏相赓酬。中间阻清欢，离别良有由。我寻江干宅，君赴海上州。老马从瘦童，人皆识贤侯。今年见归旌，一笑忘积忧。那知远方贾，复此待抚柔。鸡鸣城东门，不得送去舟。飓风常昼惊，洪涛极天流。虽能征重货，可失咨嘉猷。君子且在傍，愿言毋久留。
送杨从事从军
作者：高启
朝代：明
体裁：五言律诗

南风动燕麦，送子怅如何。迢递戎车役，凄凉横笛歌。天笼平野迥，山绕古关多。莫笑书生怯，能当曳落河。
送杨从事从军
作者：高启
朝代：明

南风薰燕麦，送子怅如何。迢递戎车役，凄凉横笛歌。天笼平野迥，山绕古关多。莫笑书生怯，能当曳落河。
送林生往海上
作者：高启
朝代：明
体裁：七言绝句

药囊诗卷又辞亲，风雨孤舟渡晚津。此日远游君莫怨，乱离无限别家人。
送林谟秀才东归谒松江守
作者：高启
朝代：明
体裁：古风

江城秋阴朝不晖，落叶古巷人来稀。林生何求乃过我，败屐蹑雨投閒扉。自言少习泽宫射，思侣聚士登王畿。风尘失路因漂转，我岂无志时其违。欲充材官挽强弩，关塞莫解穷城围。将从隐者服短褐，霜露难采荒山薇。长年旅舍破毡冷，坐厌蟋蟀愁伊威。诸侯得意尽轻客，顾影竟傍何门依。南津昨夜砧杵动，风来烛前惊揽衣。家人倚户望应久，宿舂未办悲惭归。今朝江帆偶东转，愿借子语为光辉。嗟余亦坐穷作祟，读书不出遭骂讥。士无贤否贫者鄙，此言信矣谁云非。囊乏黄金可挥赠，有诗岂救君肠饥。云间使君本儒者，贵显尚肯矜寒微。傥开深池养病鹄，翼成待看摩天飞。
送柔上人得船字
作者：高启
朝代：明
体裁：五言律诗

丛林初结夏，东去又飘然。罢说天台讲，行参雪窦禅。残经松下几，远磬月中船。不用空悲别，师今绝妄缘。
送梅侯赴钱塘
作者：高启
朝代：明

一鹤随车到郡朝，剩山残水尚萧条。碗藏秋冢金方出，箭插寒沙铁未销。重见花开非旧赏，初闻麦秀是新谣。几时南作诸侯客，酾酒江亭看晚潮。
送殷孝章赴咸阳教谕
作者：高启
朝代：明
体裁：七言律诗

独抱遗经出董帏，秋风送骑入关迟。用儒幸际千年会，造士欣为一县师。鸿雁云低秦垒角，牛羊草没汉陵碑。宦游兼得观形胜，莫向尊前叹别离。
送沈左司从汪参政分省陕西汪由御史中丞出
作者：高启
朝代：明

重臣分陕去台端，宾从威仪尽汉官。四塞河山归版籍，百年父老见衣冠。函关月落听鸡度，华岳云开立马看。知尔西行定回首，如今江左是长安。
送沈左司从汪参政分省陜西汪由御史中丞出
作者：高启
朝代：明
体裁：七言律诗

重臣分陜去台端，宾从威仪尽汉官。四塞河山归版籍，百年父老见衣冠。函关月落听鸡度，华岳云开立马看。知尔西行定回首，如今江左是长安。
送沈徵士铉归海上
作者：高启
朝代：明
体裁：古风

我友张国士，短若娄君卿。家无一金产，所结皆豪英。去年东方来，向我道尔名。相逢真甚都，座客为之倾。高标华月出，雄辨流泉崩。时方尚权谋，处士皆振缨。诸侯致币聘，公子将车迎。尔独念沧洲，扁舟问归程。翩翩冥飞鸿，影过海上城。傥见鲁连子，殷勤烦寄声。
送流人
作者：高启
朝代：明

汉条应偶触，蛮俗未能谙。海近风多飓，山昏瘴似岚。行冲哀甸虎，食畏蛊家蚕。乡国何年返，县知老日南。
送流人
作者：高启
朝代：明
体裁：五言律诗

汉条应偶触，蛮俗未能谙。海近风多飓，山昏瘴似岚。行冲哀甸虎，食畏蛊家蚕。乡国何年返，悬知老日南。
送海昌守李使君迁海虞
作者：高启
朝代：明
体裁：古风

两为海上州，州民定何如。彼遮使君马，此迎使君车。但令人买牛，不受客馈鱼。我知使君贤，读律又读书。
送潘巡检之闽中
作者：高启
朝代：明

京师到闽海，秋色几程余。莎栅山兵守，榕林岛户居。晓衙鸡应鼓，晚逻骑随车。清世元无盗，将军好读书。
送潘巡检之闽中
作者：高启
朝代：明
体裁：五言律诗

京师到闽海，秋色几程馀。莎栅山兵守，榕林岛户居。晓衙鸡应鼓，晚逻骑随车。清世元无盗，将军好读书。
送瀚公住灵岩
作者：高启
朝代：明
体裁：五言律诗

离宫游路绝，名寺道场开。我昔题诗去，师今说法来。茱萸垂涧户，䓿萏发池台。兴坏俱空幻，登临不用哀。
送王员外迁崇教
作者：高启
朝代：明
体裁：五言律诗

能书晋公子，清宦称高情。海树潮帆远，江风夏服轻。官从三省去，僧出万山迎。谁说簪缨累，名林得按行。
送王员外迁崇教（崇教典僧官）
作者：高启
朝代：明

能书晋公子，清宦称高情。海树朝帆远，江风夏服轻。官从三省去，僧出万山迎。谁说簪缨累，名林得按行。
送王哲判官之上党
作者：高启
朝代：明
体裁：古风

群材萃京师，有若奔海川。盍簪向华馆，唯君最韶年。忽行佐名邦，辍理金匮编。朝辞紫阙下，暮宿黄河壖。马上看太行，日落万里烟。峨峨天井关，高城郁相连。遗氓得少安，时清罢戈鋋。亟行勿惮远，圣意烦承宣。
送王太守迁云间
作者：高启
朝代：明
体裁：古风

男屠猪羊女酾酒，共祷神祠留太守。太守今年迁大州，除书已下谁能留。两州相去无百里，失君应愁得君喜。安得如君数十人，一时尽福东南民。
送王孝廉游京回钱塘
作者：高启
朝代：明
体裁：七言律诗

客游南北再逢春，几驿烟花一骑尘。观国旧逢朝阙使，还家今作渡江人。雪迎酒气消应早，柳逐歌声发更新。此日腰间垂赤组，不须犹愧故乡亲。
送王孝廉游京归钱塘
作者：高启
朝代：明
体裁：古风

江南草长蝴蝶飞，玉缸碧酒流春辉。相逢上客同买醉，白马新自燕山归。燕山归来不堪说，易水寒风蓟门雪。朝邸空随使者车，帝阍不受书生谒。笳声杳渺歌苦辛，短衣笑拂京华尘。不留东阁观奇士，还觅西湖别故人。此行莫叹知音寡，曾到黄金旧台下。荒台遗址今已平，更有何人致贤者。
送王孝廉至京省其父待制后归金华
作者：高启
朝代：明
体裁：古风

君来金陵自金华，远道荦确驱行车。空山北风正多雪，岁晚何事穿泥沙。君言省觐敢辞苦，况是日下非天涯。问安已毕起称寿，白门酒香还可赊。明灯客窗共夜语，便觉春意回寒槎。予亦叨恩在京国，早踏街鼓闻初挝。日斜归来就空廨，索寞不异投林鸦。家人千里望未至，虚听檐鹊鸣喳喳。羡君父子此相见，顿起欢笑忘咨嗟。异乡逢人即可乐，况尔骨肉谁能加。汝翁文章擅当世，片语落纸争传誇。身登昌朝列侍从，日曳佩玉趋南衙。捧函当殿晓进史，秉烛锁院宵书麻。观君才气已略似，青海异种多骝騧。丝纶便可令世掌，胡为趣别东还家。阿婆在堂待调膳，计日敢使归期差。往来两地慰亲念，如君孝意诚堪嘉。劳劳亭下冬日短，江冰未解鱼难叉。送君揖手忽已远，乌巾猎猎风中斜。重闱归拜想无恙，故园正见开梅花。
送王才归钱塘
作者：高启
朝代：明
体裁：五言律诗

南归犹落魄，北上已蹉跎。草草官亭酒，劳劳客路歌。亲知今日少，山水故乡多。匕首空留在，酬恩竟若何。
送王才归钱塘
作者：高启
朝代：明

南归犹落魄，北上已蹉跎。草草官亭酒，劳劳客路歌。亲知今日少，山水故乡多。匕首空留在，酬恩竟若何？
送王推官赴官谯阳
作者：高启
朝代：明

久治乱所伏，国家失其防。初如决洪流，拱手遍四方。频年劳吁谟，欲补千百疮。子为京师客，忠愤何慨慷。濯冠捧书函，平明献朝堂。上言固大业，下言振颓纲。且为有万死，圣明察臣狂。臣言倘获施，立能致时康。宸居岂云远，遥指天中央。鸡鸣列仙仗，九门洞开张。谓宜只召见，拜起随班行。上殿笏画地，论奏尽敷详。如何竟报缺，不得瞻清光。一官非所愿，欲令赴蛮荒。徘徊出都门，风雨湿晓装。行行过吴洲，木叶秋始黄。逢予解鞍饮，激烈椎酒床。平生忧时心，辛苦不自忘。颇闻到官所，此去路尚长。红日出雾迟，孤城海茫茫。遗民似猿鹿，山谷多惊藏。繁英艳踯躅，琐实推槟榔。瘴疠况时作，投老恐子伤。何不且少留，共骛豪华乡。子笑不我顾，翩然决南翔。明朝指鲸波，高帆若云扬。去矣各异国，有意徒相望。
送王推官赴官谯阳
作者：高启
朝代：明

久治乱所伏，国家失其防。
初如决洪流，拱手遍四方。
频年劳訏谟，欲补千百疮。
子为京师客，忠愤何慨慷。
濯冠捧书函，平明献朝堂。
上言固大业，下言振颓纲。
且为有万死，圣明察臣狂。
臣言倘获施，立能致时康。
宸居岂云远，遥指天中央。
鸡鸣列仙仗，九门洞开张。
谓宜只召见，拜起随班行。
上殿笏画地，论奏尽敷详。
如何竟报缺，不得瞻清光。
一官非所愿，欲令赴蛮荒。
徘徊出都门，风雨湿晓装。
行行过吴洲，木叶秋始黄。
逢予解鞍饮，激烈椎酒床。
平生忧时心，辛苦不自忘。
颇闻到官所，此去路尚长。
红日出雾迟，孤城海茫茫。
遗民似猿鹿，山谷多惊藏。
繁英艳踯躅，琐实推槟榔。
瘴疠况时作，投老恐子伤。
何不且少留，共骛豪华乡。
子笑不我顾，翩然决南翔。
明朝指鲸波，高帆若云扬。
去矣各异国，有意徒相望。
送王推官赴谯阳
作者：高启
朝代：明
体裁：古风

久治乱所伏，国家失其防。初如决洪流，拱手遍四方。频年劳吁谟，欲补千百疮。子为京师客，忠愤何慨慷。濯冠捧书函，平明献朝堂。上言固大业，下言振颓纲。且谓有万死，圣明察臣狂。臣言傥获施，立能致时康。宸居岂遥远，咫尺天中央。鸡鸣列仙仗，九门洞开张。谓宜即召见，拜起随班行。上殿笏画地，论奏尽敷详。如何竟报闻，不得瞻清光。一官非所愿，欲令赴蛮荒。徘徊出都门，风雨湿晓装。行行过吴洲，木叶秋始黄。逢予解鞍饮，激烈椎酒床。平生忧时心，辛苦不自忘。颇闻到官所，此去路尚长。红日出雾迟，孤城海茫茫。遗民似猿鹿，山谷多惊藏。繁英艳踯躅，琐实推槟榔。瘴疠况时作，投老恐子伤。何不且少留，共骛豪华乡。子笑不我顾，翩然决南翔。明朝指鲸波，高帆若云扬。去矣各异国，有忆徒相望。
送王检校珣赴北平
作者：高启
朝代：明

十年同舍客京华，看遍龙河寺里花。才进史书朝日下，便纡官绶去天涯。平芜远塞秋驱骑，衰柳遗宫晚噪鸦。莫道穷边成久别，待君归草玉堂麻。
送王检校锜赴北平
作者：高启
朝代：明
体裁：七言律诗

半年同舍客京华，看遍龙河寺里花。才进史书朝日下，便纡官绶去天涯。平芜远塞秋驱骑，衰柳遗宫晚噪鸦。莫道穷边成久别，待君归草玉堂麻。
送王稹赴大都（至正庚子作）
作者：高启
朝代：明
体裁：五言律诗

王郎歌莫哀，且酌姑苏台。独客自伤别，诸侯谁爱才。关河千里去，宫阙五门开。未肯轻齐虏，新从下土来。
送石明府之昆山
作者：高启
朝代：明
体裁：五言律诗

茂苑行春罢，携琴又向东。潮声数里外，山色半城中。帆带桃花雨，衣翻柳叶风。岛夷闻善政，为有舶船通。
送礼部傅侍郎赴浙西按察
作者：高启
朝代：明
体裁：古风

圣主想贤哲，夫君歘来东。姓名简睿听，召对明廷中。彷佛似其先，梦寐相感通。秉纶坐西掖，曳履游南宫。复辍要近居，往试澄清功。纠郡握使节，炎天凛霜风。顾余谬珥笔，言笑获屡同。无端此分袂，离抱何忡忡。
送祠江渎使者
作者：高启
朝代：明
体裁：七言律诗

源发岷峨万里通，函香迢递问斋宫。神驰白马灵光近，祝奉玄牲礼秩宗。驿下换船潮涌日，庙前沉璧水回风。重烦使者徼多福，南国无疵黍稌丰。
送祠江渎使者
作者：高启
朝代：明

源发岷峨万里通，函香迢递问斋宫。神驰白马灵光近，祝奉玄牲礼秩崇。驿下换船潮涌日，庙前沉璧水回风。重烦使者徼多福，南国无疵黍稌丰。
送秦主客迁侍仪使
作者：高启
朝代：明
体裁：五言律诗

蕃客来曾识，衣冠上国风。承恩趋北阙，罢直出南宫。导驾炉烟里，催班漏点中。时清多奏颂，还向閤门通。
送秦主客迁侍仪使
作者：高启
朝代：明

蕃客来曾识，衣冠上国风。承恩趋北阙，罢直出南宫。导驾炉烟里，催班漏点中。时清多奏颂，还向阁门通。
送程校理游江上
作者：高启
朝代：明
体裁：古风

风亭袅离管，草绿江水暮。送此南浦人，孤帆雨中渡。别伤足自缓，前驿花满路。春丛恋山莺，晚絮迷汀鹭。我今独愁居，芳月谁与度。伫立望遥波，相思积烟雾。